President Trump Nih COVID-19 Kong Ah China Cu Faak Taktak In A Phomh Cang China Thinpang Ngai A Si Cang Tehte An Hmuh Cang – Chin World News Evening\nPresident Trump Nih COVID-19 Kong Ah China Cu Faak Taktak In A Phomh Cang China Thinpang Ngai A Si Cang Tehte An Hmuh Cang\nAdmin||05|07 Biangreithlep|2020||Vawlei mipi minung 250,000 renglo a that cangtu COVID-19 chuahkehnak kong ah President Trump nih China cu faak taktak in a phomh cang hna. Hi zawtnak ai thawhkehning hi fiangte in chim tuah. Na chimlo zong ah lan ko in hmuhkhawh a si cang ko tiah May 5 ah a chim. Secretary of State Mike Pompeo nih Pathianni ah khan Chinese laboratory in hi zawtnak hi ai thok hrimhrim ko timi fianternak caah biapi a simi le suallam a ngeimi kan hmuhchuah cang tiah a chim. Pompeo zong nih hin US intelligence pawl nih an chimmi hi zawtnak hi minung sermi a si loh ti cu a zumh ve.\nChina lei in Wuhan Institute of Virology hna nih cun hi bantuk in an chimmi hi an cohlang ve naisai loh. US official pawl nih an kan puhmi hi cu sidawhngai a si nain a taktak a si ttung lomi a si. A taktak le a ngaingai a simi nak in a biapilo deuhmi va chimceih sawsawh a si tiah an chim. Mithiam (most experts) hna nih an zumhmi cu Wuhan sahring zuarnak in ai thok i saram in minung ah a kaimi a si ti a si.\nPresident Trump Arizona kalding in a chuah hlan deuh White House leng i thawngzamhtu pawl sin ah a chimi cu United States nih hi novel coronavirus zawtnak ai thawhkehning hi a dikthliar in kan kan phozar lai tiah a chim nain zeidang cu fiangfai in a chim ti loh. A chimmi tu cu hi thil kong hi a caan te ah kan phozar dih lai ti a si. Chirhchan:CNA\nKhah!China Covid-19 Sertu An Puhnak A Ruang Video Bakin An Phuan Cang


NUG Pehtlaihnak Tuah Lo Dingin Ralhrangbu Nih ASEAN Palai Ralrin An Pek – Onlinenungak\nNUG Pehtlaihnak Tuah Lo Dingin Ralhrangbu Nih ASEAN Palai Ralrin An Pek\nASEAN palai cu Ralhrangbu nih ralhrangbu tiah a thanhmi NUG he pehtlaihnak le biaruahnak ngeih lo dingin ralrinnak an pek tiah theih a si. Hi kong hi amah ASEAN palai nih a chim i Japan thawngthanhnak pakhat NHK nih a tialmi a si.\nASEAN palai Erywan Yusof nih cun ASEAN biachahnak phun 5 kha a tak in tuanchuah dingah ralhrangbu he biaruahnak an ngei. Ralhrangbu nih Oct 23 ah ASEAN biachahnak phun 5 cu kan zulh lai tiah cathanh an chuah cang.\nASEAN palai nih cathanh a chuahmi ah State Counselor Daw Aung San Suh Kyi le President U Win Myint telh in mi biapi hna he tonbiaruahnak ngeih a herhnak kong kha biapi ngai in a langhter. Asinain atu tiangah cun ralhrangbu nih Suh Kyi le U Win Myint cu tazacuai in biaceih liomi an si caah ASEAN palah he tonnak nawl an pe rih lo tiah theih a si.\nA rauh hlan (Oct 26-28) ah ASEAN Summit cu tuah a si cang lai. Hi meeting ah ralhrangbu hotu cu sawm lo dingin ASEAN ramleng vuanci hna nih biakhiahnak an tuah. Cule cangka in ralhrangbu nih thongtla tam nawn an thlah hna. Cu pinah ASEAN meeting ah saw lo ding timi cu ASEAN zulhphung he aa kalh, ASEAN zulhphung ningin meeting ah tel khawhnak covo tlingtein kan ngei tiah Oct 22 ah cathanh an chuah. Oct 23, nizan ah cun ASEAN biachahmi phun 5 cu kan zulh ko lai tiah cathanh an chuah than.\nTutan ASEAN Summit ah NUG nih kanmah kan kai lai tiah tuanvo ngeitu hna sinah thawng an thanh cang nain atu tiang zeihmanh lehnak a um rih lo. ASEAN hruaitu hna nih an biakhiah cangmi let in ralhrangbu hotu maw an sawm lai? Asiloah mipi duhnak zulh in NUG dah an sawm lai? Asiloah an pahnih aiawhtu sawm loin ramkhel he pehtlaihnak a ngei lomi hruaitu pakhat khat maw an sawm lai? Asiloah Myanmar aiawhtu sawm lo lawlaw in dah an um lai? Hi biahalnak hna hi a ni le caan taktak a phak hlan cu fiangtein leh awk a tha lo. Ref: BBC


2020 Kum Chin Ram In Tanghra A Phi Ding 14000 An Hlei; Kumdang nak An Tambik - THE CHINLAND POST\n2020 Kum Chin Ram In Tanghra A Phi Ding 14000 An Hlei; Kumdang nak An Tambik\nSalai Bawi Lian Sang| TCP-Kalay| 2020 March 11| 2020 kum Chin ram in tanghra a phi dingmi sianghngakchia 14165 an si tiah Chin ram fimcawnnak zung in thawng kan theih.\n2015 kum ah 9638 an phi i 1720 an awng, zatuak in 1785% an awng. 2016 kum ah 9846 an phi i 1414 an awng, zatuak in 14.36% an awng. 2017 kum ah 9725 an phi i 1852 an awng, zatuak in 19.04% an awng. 2018 kum ah 10168 an phi i 1692 an awng i zatuak in 16.64% an awng. 2019 kum ah 12004 an phi i 2110 an awng, zatuak in 19.59% an awng.Tu kum ah 14165 a phi ding an si caah nikhumnak in 2000 an hlei.\n2019 kum Chin ramkulh tanghra result a chuakmi ah tanghra sianginn 16 in siangngakchia pakhat hmanh an awng lo, an sung dih tiah kan theih.\n2018-19 cacawn kum ah Chin ramkulh tanghra sianginn le siangngakchia umnak sianginn zapi hi 92 a si. Hi chung ah tanghra sianginn 16 cu siangngakchia pakhat hmanh an awng lo. Hi sianginn 16 ahhin tanghra a phimi siangngakchia zapi hi 372 an si tiah Chin ramkulh Fimcawnnak zung cazin ning in kan theih.\n2019 kum Chin ramkulh tanghra sianginn pakhat hmanh an um lonak cu; Thantlang peng- sianginn 3, Falam peng- sianginn 4, Tedim peng- sianginn 1, Tonzang peng- sianginn 2, Mindat peng- sianginn 2, Matupi peng- sianginn 1 le Paletwa peng – 4 an si.\n2019 kum ah tanghra pakhat hmanh an awn lonak sianginn le camipuai a phimi zat cu a tanglei bantuk in an si.\nThantlang peng in Tlangpi ah minung 4 an phi, Farrawn 6 an phi, Aibur 3 an phi, Falam peng in Bualkhua 8 an phi, Lunghawh 6 an phi, Weibulah 10 an phi, Saungdo 13 an phi, Tedim peng in Dawlun 12 an phi, Tonzang peng in Tuimang 6 an phi, Khumnuai 26 an phi, Mindat peng in BEHS-No.3 – 45 an phi, Lohshae 7 an phi, Matupi peng in Mado 29 an phi, Paletwa peng in Meiksawa 49 an phi, Miza 94 an phi, Shinletwa 51, Mungtanu 3 an phi tiah Chin ramkulh fimcawnnak zung cazin in kan theih.\nPrevious Avoi 47th UPCM Annual General Conference An Tuah Lio\nNext 2020 Kum Kalaymyo Peng Thimnak Ah Thimfung Thla Kho Ding Milu 41,000 Hlei An Karh Deuh Lai


Thantlang peng le Hakha peng ah NLD le CNLD dirhmun rak zoh ve – Chin World News Evening\nThantlang peng le Hakha peng ah NLD le CNLD dirhmun rak zoh ve\nNovember 8, 2020 November 8, 2020 Salai Van Chin News\nThantlang Peng, Hriphi (A) Voting result: Ramkulh Hluttaw: 1. CNLD 16-2. NLD 21- 3. USDP 92. Amyotha Hluttaw: 1. CNLD 14 2. NLD 29 3. USDP 87-Pyithu Hluttaw: 1. CNLD 17. 2. NLD 27. 3. USDP 89: Thantlang Peng Leitak zipi voting result: Pyithuh- Pu Za Cung 8 (NLD). Pu Zo Peng 42 (USDP\nSalai Dokhar 4 (Inde).\nSalai Van Bawi lian 46 (CNLD) Pyine-Salai Lung Thli Tum- 8 (Inde) Pi Ni Sui Lian 19 (NLd). Pu Rung kaw 23 (CNLD) Pu Dr . Hmuh thang 48 (USDP) Amyotha-Dr. Van hmun Lian 34 (CNLD)\nPu Siang Lian Hmung 40 (USDP) Pu Henry Van Thio 20 (NLD)’\nThantlang peng Leitak-A voting result: Pyithu_Hluttaw 1. CNLD 46. 2. NLD 7. 3. USDP 4- Amyotha Hluttaw 1. CNLD 43. 2. NLD 9. 3. USDP 45- Pyine Hluttaw- 1. CNLD 27. 2. NLD 6. 3. USDP 24- Salai Lungthli Tum & Salai Do Khar mee an hmu lo.\nHakha peng Malsawm khua Voting Result: Pyithu- NLD 53-CNLD 21-USDP 35-Amyotha-NLD 65-CNLD 40-USDP 6-Pyine-NLD 43-CNLD 18-USDP 5-IND 40-CNP 2-Hakha Peng, Phai voting result: Salai Van Chan Ceu 30 (CNLD) Pu Ngun Maung 70 (CNLD) Dr. Ram Ceu Hnin 73 (CNLD) Pu Sang Cung 14 (USDP) Dr. Aye Aye Ngun 19 (NLD) Pu Tial Ling 28 (NLD) Pu Sonny Thang Cung 6 (NLD)\nPu Thla Hre 58 (Independent) Pu Reubin 8 (Independent) Pu Phiar Maung 17 (USDP) Pu Van Hmung 18 (USDP)\nHakha Peng Leium (B) khua voting result: Pu Robin 63 (CNLD) Pu Siang Mang 49 n(CNLD) Pu Ngun Maung 50 (CNLD) Pu Tial Ling 73 (NLD) Pu Sui Thio – 62 (NLD) Pu Ngun Vung 74 (NLD)\nPi Iang Tial 12 (Independent) Pu Sang Cung 12 (USDP) Pu Ngun Khar 14 (USDP) Hnon mi mee, mee 2 The Hakha Post\nThawngpang rel chap: Nizan CBN in Pi Sui Chin nih Pi Cherry Zahau bia a ruahmi ka zoh ve i a bia a fak ngai. Dr. SaSa zong fak ngai in a tthuat. Pi Cherry le a ttuan hawi hna nih Dr Sasa cungah an lungput biathli a pholang lawlaw. Ahodah a dik. Ahodah a diklo timi ka thei hna lo. Asinain laimi nih “Keimah ttuanmi/ kanmah tuahmi” tiah thil ti khawhnak/credit an icuh tukmi belte cu a nauta ngaimi lungput ah ka ruah.\nDr Sasa nih a chimmi bia, policy le a Vision kong ah mature respect he a diklo tiah an al i critics an tuahmi khi aa dawh ngaimi biaruah/discussion a si tiah ka hmuh. A tha ka ti. Asinain a nun, a character le a riantuannak hrawh le thlak (charecter assassinated and destroy) an tuahmi belte cu a poi ka ti.Caṭialtu: Zasang Cinzah\nA tutiang a fiangmi khua ah CNLD nih an hui dih cang ko hih! Rak zoh ve!\nIsrael Nih Trump Cung An Lungput Cu Nihin Bak Ah A Lang Cang


Donald Trump:Minung pa3 nih an zamtak hoi cang’A poi kho taktak. – Lai Lungrawn Post\nA luancia ni tlawmpal ah khan Pennsylvania ram tthen i Trump nih tazacuainak a tuahmi a bawmtu Sihni (lawyer) phu khat cu Trump bawm ti lo ding in rian hnatlaknak an ngeihmi in an rak chuak.\nTunai te ah Trump campaign le aiawh dirmi sihni pathum nih an chuahtak hoi tiah CNN nih a ttial. Mah hi biaceihzung an chuah lai ni khat aa duh ah a cangmi a si, an ti.Sihni dang an taang rih, ramtthen paruk tazacuai ding aa zuam cuahmah thiamthiam.\nRelchap ko:US President hlun a simi Barack Obama nih cun tutan Trump nih teinak a cohlan duh bak lomi kong ah hitihin a langhter ve. Obama hi Democratic candidate in term 2 bak US President a ṭuan cangmi a si. 20 January 2009 – 20 January 2017 tiang US President a ṭuan.\nTutan ah Biden nih teinak a hmuh ko tiah media kip nih langhter a simi ah vawlei cung ramkip hruaitu hna nih lawmhpi nak an langhter. China, Canada,UK, France,Germany, Turkey, Australia,Japan,Israel le ram dang dang nih Biden lawmhpinak an langhter. Russia lawng lawng tu tiang a dai rih.\nUS President ca taktak i biakam hi cu hmaikum January 20 ah khin a si te lai. Asinain thimnak result zoh chih khin chimchung cia peng khi a si tawn. Tutan ah Trump nih Biden teinak a cohlan duh bak lomi kongah hitihin Obama nih cun a langhter ‘ Trump nih 2020 Presidential Election Result a cohlan duh bak lomi hi America ram democracy caah ṭihnung tak takmi le phung ning lo tak tak a si’ tiah a langhter.\nThawngpang dang zong hi relchap ko:Nihin vuleimi vialte kan dihlak kan zumhnak , hrai chungah ti rawn in zohkhawhmi bantuk asi lo. Zumhnak chungah hmaiah ruahchannak a dir. Cucu kan i ruahchanmi cungah kan zumh.\nUSA ithimnakah Party pahnih a um, laimi zongnih kan lakah kan ithim ve. REP party nih cun “USA cozah kan bia lo Pathian kan biak” tihi asi. DEM party tu nih cun “Na duhmi poah na tuahkho zeipoah” tihi asi ve. Zumtu nih zeidah kan ithim lai. Cu i thimnak dingah thlalang bang zohthaawk a kan pek. Obama chankha thlalang pakhat asi. Hnawngtan pawl an hrang, khrihfa poah an thah hna. Vulei killi a cul dih, USA ramchung dawr kipah ithanak achuah cu chan cu kir na duh ko maw? .\nJoe Biden Nihin Trump a kai hnuah kha vialte a dai dih cikcek khrihfa kan zalen zia, hnangam tertu atlung timi hla kha nasa balve maw? Trump Zumhnak cu rianah langseh a kan ti, zumhnak cu ruahchannak cungah dir. Ka lawng asi lo, tuahsernak le i dirpinak hi zumhnak cu asi.\nJoseph cu a pi nih nangmah le keimah long kan si nahngal maw a si. Aw ka hngalh ko kapi ati, Pathian kha tih. Cu caah Pathian nih Joseph cu thutnak sangah a cawi. Pathian tih zonghi tahawk atha lo, thinlung chungah a si. Zumhnak zong tahawk atha lo thinlung chungah asi. A langnak taktak cu i dirpinak le tuahsehnak cungah a si.\nKanzumhnak cungah ruahchannak adir, OB bantuk in meialhter in a tak testawk kan tha lo, hrai chungah rawn in akhat le khat lo zohawk atha lomi zumhnak. Tuahsernak cungah le i tanpinak cungah biatak zumhnak a lang.\nTrump Nih Iran Kah A Duh Cang hi’Tih a nung chin lamang ko cang.


Pu Zo Tum Hmung Nih Chin Ralzaam Tampi Lak Dingin President Biden Kan Nawl – Thechinlandtoday\nPu Zo Tum Hmung Nih Chin Ralzaam Tampi Lak Dingin President Biden Kan Nawl\nadmin September 9, 2021 Leave a Comment on Pu Zo Tum Hmung Nih Chin Ralzaam Tampi Lak Dingin President Biden Kan Nawl\n2022 Ah Khin Chin Ralzam US Nih Tampi Laak Dingin President Biden Kan Nawl !!Pu Zo Tum Hmung nih cun ralzam kong he pehtlai in a chim mi cu,2022 ah khin US Cozah nih ralzam tampip a laak khawhnak dingah\nPresident Biden cu heh kan nawl chih i,Malaysia le Delhi lei ah Chin ralzam a um mi pawl hi a laak khawhnak hna hnga tiin kan nawl cuahmah i a laak ko hna lai ti hi kan zumh ko.\nAsinain,Mithar/UNHCR Card a ngei lo mi caah hi ka chim mi hi a si lo,UN Card ai tleih cang mi ca lawng ah a si,a ti.Cucaah,hi bia a thei mi nih,US Cozah nih cun ralzam tampi a laak lai a ti tik ah UNHCR ,Card aa tleih mi lawng kha a si ti kha kan theih chihnak lai,ka van tial chih.\nA chim tthan mi cu,”NUG,hi US cozah nih cun nai tiang kha a cohlang loh si ko i,hi hnu ah zeimaw a lawh tehnga,D-Day zong cu an thanh ko cang le an thanh a si ko.Nain, a tuan deuh rih hlah maw ka ti,a ti. A dang a chim mi cu a hnu ah ka van ttial tthan te lai.\nThantlang Khuapi Chung Kahdohnak Ruangah Mipi Hliamtuar Mi Hna Thawngpang →\n← Tedim Khua Ralhrang Palekbawi Pu Runham San Lun Cu Mipi Lei Ah A Dir Cang


ADVENTU TI MI CU | Radio Veritas Asia\nADVENTU TI MI CU\nAdventu (hngahcaan) timi cu Pathian cu kan thinlung chungah aa tlak tein a run luh khawh nakhnga caah thlarau lei he pehtlaih in a hlei khun timhtuahnak caan a si.\nADVENTU PANGPAR KUAL SULLAM\nAdventu (hngahcaan) chungah a pummi muisam Pangpar kual an tuah i phazawngdan pali, Cheukhat nih pa 5 an van. Pangpar kual I pangpar caah thingṭeng le thinghnah hring (tamdeuh nih farhnah) an hman. A kual a pummi sullam cu: Pathian cu hramngei lo donghnak zong a ngei lo, tinak a langhter. Thinghnah hring cu hringdildel in a nungmi tinak a si. Phazawngdan pali sullam cu kum 4000 aiawhtu an si. Chim duhmi cu Adam, Eve thawkin Jesuh Khrih a chuah tiangah kum (4000) a rau. Phazawngdan pakhat cio in van a si.\nPakhatnak Phazawngdan sullam.\nProphecy candle (Profet phazawngdan) tiah an ti. A sullam cu Hope timi ruahchannak kha a aiawh. Profet pawl nih Bawipa a rat lainak kha a changchang tein an chim cio hnu ah an i ruahchan ningin thawngṭha bia hna kha kutchanh in an rak chimhchin. Profet phazawngdan he pehtlailh in (Isaiah; 7:14) ah Bawipa nih hmelchunhnak a pek lai mi cu “Ngaknu pakhat a um i fapa a hrin lai,” timi thawngṭha kha a rak pek.\nPahnihnak Phazawngdan sullam.\nPahnihnak phazawngdan cu Bethlehem phazawngdan tiah an auh. Cu nih “Dawtnak” kha a aiawh. Zulh tawnmi phumlam ningin Jesuh Khrih i Bethlehem caw rawl einak kuang a aiawh mi a si an ti. (Luka; 2:12) ah, “Nan ca i hmeichunhnak cu ngakchiate pakhat kha puan in an zual i caw rawl einak kuangchung i an thlim kha nan va hmuh lai,” tiah a timi kan hmuh.\nPathumnak Phazawngdan sullam.\nPathumnak phazawngdan cu Shepherd Candle (Tuukhal phazawngdan) tiah an ti. Joy timi lunglawmhnak a aiawh mi a si. A sullam cu Bawipa Jesuh a hrin hnu hmasa bik thawngpang ṭha a theitu Tuukhal hna kha Vanbawi Gabriel nih (Luka; 2:8-11) ah Bawipa Jesuh chuahnak kong langhternak philhlonak canah Tuukhal phazawngdan tiah an auhnak a si.\nPalinak Phazawngdan sullam.\nA hnu bik phazawngdan cu Angel Candle (Vanmi Vanmithiang hna phazawngdan) tiah auh a si. Hi phazawngdan nih ‘Daihnak’ kha a aiawh. Hi phazawngdan he pehtlaih in Bawipa Jesuh a chuah hnu ah Van mithiang hna an ra i conglawmhnak hla an rak sak piak. “ Asangbik Van ah khin Pathian cu sunparnak hmu ko seh, Cun a dawtmi hna umnak Vawlei ah hin remnak (daihnak) um ko seh” (Luka; 2:13-14) tiah a chimnak kha a si.\nAdventu caan chungah hin mah le mah pumpak pakhat cio kha kan i remh cio hna lai. A rauh hlan i a ra dingmi Bawhte Jesuh kha kan thinlungah hrin le a chuah khawhnak hnga aa tlak dingin timhlamh nak ngei cio hna usih!\nAdventu (hngahcaan) biafang cu Greek biafang ‘parosia’ in Latin biafang Adventu (hngahcaan) ah an leh mi a si i Bawipa Jesuh Khrih voihnihnak a ratṭhannak ti sullam a si.\nAdventu (hngahcaan) kha kum fatein Adventu caan chung luh ni thawk in Dec.24 zan, Jesuh Khrih a chuah hlan caan tiang a si. (2020) kum caah cun Nov. 29, zarhkhatnak Adventu zarhpi ni in a thawk i Dec. 24 zan, Bawipa Jesuh a chuah hlan caan tiang a si.\nAdventu (hngahcaan) kha tinhmi pahnih in tuah a si. Cu hna cu Bawipa Jesuh a hrinnak kha timhtuah in hngahnak le a voihnihnak a ratṭhannak kha timhtuah in donnak a si.\nHngahcaan (Adventu) ah pangpar kual cungah cica muici phazawngdan pali van a si. Cica muici sullam cu sual ngaihchihnak, sumnak le sualnak hrialnak a si.\nPakhatnak phazawngdan cu ruahchannak sullam a si. Kannih cu a ra dingmi khamtu Jesuh kha ruahchannak khat cikcek he timhtuah ruahchannak sullam a si.\nPahnihnak phazawngdan cu khamtu kha aa tlaktein don khawhnak caah timhtuahnak sullam a si.\nPathumnak phazawngdan cu lunglawmhnak hmelchunhnak a si. Jesuh Khrih a chuah lainak thawng kha Van ralkap bu hna nih lunglawm thanuam tein an um bantukin Vawlei mi hna zong nih mi khamhtu Jesuh a rat lainak a nai cang caah lunglawm thanuam in kan umnak sullam a si.\nPalinak phazawngdan cu; ‘Daihnak’ i hmelchunhnak a si. Vanmi nih mi khamhtu thawngṭha kha an rak phorh. Pathian nih Vawlei mi kha a Fapa pek sian tiang in a dawtnak kha a langhter mi a si.\nAdventu (hngahcaan) cu Christmas a thiang a sannak kha Khrihfa hna sin ah a phuannak a si. Carol hlasaknak cu a sunglawi tuk bantukin thinlung chungah a ra taktak mi Jesuh Khrih kha thianghlim tein don khawhnak caah timhlamhnak zong a biapi tuk mi a sinak kha a langhter.\nCheukhat nih hngahcaan (Adventu) phazawngdan panga an hman. A rangmi panganak phazawngdan kha pangpar kual a laifang ah an tun i Jesuh Khrih aiawh mi a si, an ti. An vang lo. Adventu Pangpar kual cu Dec.24 zan (or) 25 ni Jesuh Khrih a chuah lai tikah lakṭhan a si.


Sagaing ramthen peng 8 ah minung 15 an thi – Lai Lungrawn Post\nAugust 7, 2021 August 7, 2021 admin Thawngpang\nSagaing ramthen peng 8 ah ni 7 chungah thahnawnnak in a thimi minung 15 an um Sagaing ramthen chung ah peng 37 a um mi chung ah peng 8 ah August 1 thok in August 7 tiang zarhkhat chung ah thahnawnnak ruang ah mining15 leng a thi mi an um cang tiah pawngkam hna nih an chim.\nHi an thih ning kong he pehtlai in Pension la cang mi Palek pakhat nih Sagaing Bell Taraw minung pakhat, Palee Kyang Win Du ah pakhat, Monywa Myawati veng le Nandawan veng ah pahnih, Khin Oo Yua Than khua le Mung Hlah khua ah minung 3, Yi Oo Ngiang Ni Kaan ah pakhat, Kaw Lyin 2, Kani 1, Buh Htla lyin Tun Thaw 2, Tan See 2 kan theih khawh tawk peng 8 ah ni sarih chung ah voi hleihnih mi thahnawnnak a um i a thi mi hi ninung 15 an si tiah a chim.\nA thi mi chung ah hin Khuabawi,USDP tanhtu, singcachim hna le mintheih lo mi micheu, thawng petu Dalaan tiah a min theih lo mi hna zong an i tel.\nAn thih ning cu meithal kuan hma, an lu ah hliam hma in a thi mi an si tiah Hmuhkhin thawngthanhnak in Sagaing ramthen palek zung riantuan pakhat nih a chim.\nHi bantukin i thah nak a chuah hi Sagiang ramthen khuakhang lairel nak hoatu U Mg Mg Lyin le tu lio Prime Minister U Myat Kyaw hna rian i thlennak an tuah hnu August 1 in August 7 chung a chuak mi i thahnawnnak a si tiah theih a si.\nHi kong ahhin Sagiang ramthen pawngkam thil kong le runvennak vuanci zung he a neih mi pakhat nih phungzulh ding le mipi nun himnak caah Security tam deuh kan chiah tiah a chim.Mah lawng si lo in mithah a chuah nak hmun khua hna i khuabawi cheukhat cu an rian i ngol ding in ca a tial mi an um len the chin post.\nBreaking News:Mipi le ralhrang i kah nakah ralhrang ceilak siizung an phan?


Exodus 27:1"Biak ṭ heng cu anri thing in na ser lai. Tungvangpalh a si lai, a tung pe sarih le a cheu, a vang pe sarih le a cheu a si lai i a san cu pe. - ppt download\nExodus 27:1"Biak ṭ heng cu anri thing in na ser lai. Tungvangpalh a si lai, a tung pe sarih le a cheu, a vang pe sarih le a cheu a si lai i a san cu pe.\nPublished byJosé Antonio Fidalgo Méndez Modified over 2 years ago\nPresentation on theme: "Exodus 27:1"Biak ṭ heng cu anri thing in na ser lai. Tungvangpalh a si lai, a tung pe sarih le a cheu, a vang pe sarih le a cheu a si lai i a san cu pe."— Presentation transcript:\n1 Exodus 27:1"Biak ṭ heng cu anri thing in na ser lai. Tungvangpalh a si lai, a tung pe sarih le a cheu, a vang pe sarih le a cheu a si lai i a san cu pe li le a cheu a si lai. 2A kil pali ah khan a fong na ser hna lai. Biak ṭ heng he khan an i peh dih lai i an ningpi cun dar in na tuam hna lai. 3Biak ṭ heng caah cun hihi na ser hna lai: sathau nih a tlakhnawhmi vutcam ruhnak le laknak ah um le cawhlek le kheng le thirzum le mei ṭ il ruhnak kheng an si lai. Biak ṭ heng ca thilthuam vialte cu dar in na ser hna lai.4Biak ṭ heng caah cun dar kharvar pakhat in na ser lai. Cu kharvar putnak ah cun a kil cio ah khan dar kual pali na thlaih hna lai i 5cu na thlaihmi cu biak ṭ heng tlang tangah khan an si lai i biak ṭ heng a laifang ah khan an um lai. 6Biak ṭ heng caah cun zawnhnak fung anri thing in na ser hna lai i dar in na tuam hna lai.\n2 7Biak ṭ heng kha zawnh a si tikah dar kual chungah khan nan hrolh hna lai. 8Biak ṭ heng cu a chung a kua in na ser lai, thing in na ser lai. Tlang cungah hmuhsak na simi pungsan ning khan na ser lai. 9"Puan biakinn caah tual na ser lai. Thlanglei kam ca puanzar kha khumla hrual hmang ṭ hia in sermi a si lai i pe za le sawm nga a sau lai, kam khat ca a si lai. 10Cu puanzar cu dar tung pakul ah bah a si lai i cu dar tung pakul cu dar kedanh pakhat cio an ngei lai. Cun tung ah cun bahnak pakhat cio an um lai i ngun in sermi fung pakhat cio an ngei lai. 11Cu bantuk ṭ hiam ṭ hiam in chaklei kam zongah puanzar pe za le sawm nga a saumi a um lai i cu puanzar cu dar tung pakul cungah bah a si lai i dar tung pakul cu dar kedanh pakul chungah bunh an si lai. Tung ah cun bahnak an um cio lai i ngun in sermi fung zong an um lai.\n3 12Nitlaklei tual kulhnak a vang caah khan puanzar pe sawm sarih le pe nga a saumi a um lai i tung pahra le kedanh pahra zong an um lai. 13Nichuahlei ah cun a tual cu pe sawm sarih le panga a kau lai. 14Luhnak kutka kam khat ca puanzar cu pe kul le pe khat le a cheu a si lai i tung pathum le kedanh pathum a ngei lai; 15khattelei kam ca zongah cun puanzar cu pe kul le pe khat le a cheu a si ṭ hiam ṭ hiam lai i tung pathum le kedanh pathum a ngei ve ṭ hiam ṭ hiam lai. 16Luhnak kutka ca puanzar cu pe sawm thum a si lai i tuuhmul a dummi le a senmi le a sendungmi le khumla hmang ṭ hia a hrual in tahmi a si lai i thawi in ṭ amhmi a si lai. Tung danh pali chungah a dirmi tung pali cungah zar a si lai.\n4 17Tual velchum i a ummi tung vialte hna cu sui fung in pehtlaihter dih an si lai i an i pehtlaihnak sio cu ngun in sermi an si lai. An dirnak kedanh cu dar in sermi an si lai. 18A tual cu pe za le sawm nga a sau lai i pe sawm sarih le pe nga a kau lai i pe sarih le a cheu a sang lai. Puanzar cu khumla hrual hmang ṭ hia in tahmi an si lai i tung dirnak kedanh cu dar in sermi an si lai. 19Puan biakinn chungah hmanmi thilri vialte cu, zei ca i hmanmi an si zongah, dar in sermi an si lai; cun puan biakinn hrennak ca fung vialte le tual ca fung vialte zong cu dar in sermi an si dih lai. 20"Meiinn caah oliv chiti a ṭ ha bik phun kha nan rak put lai, tiah Israel mi cu nawl na pek hna lai i meiinn cu nan van thluangthluan lai.\n5 21Aaron le a fapa hna nih khan hi meiinn cu Pathian nih a mi hna a ton hnanak thlam chungah khan an chiah lai, cucu puanzar leng, biakamnak hngalhter ṭ hantu lungtlap hna chiahnak biakamnak kuang hmaiah khan a si lai. Cuka ah cun, Pathian hmaika ah khan zanlei in zinglei tiang a alh zungzal lai. Hi nawlbia hi Israel mi le an tefa hna nih an zulh zungzal awk a si lai. ***************************************\nDownload ppt "Exodus 27:1"Biak ṭ heng cu anri thing in na ser lai. Tungvangpalh a si lai, a tung pe sarih le a cheu, a vang pe sarih le a cheu a si lai i a san cu pe."\nPpt on non agricultural activities in west Ppt on diode family tree Ppt on cleanliness of surroundings download Ppt on the periodic table of elements Ppt on climate of australia Ppt on obesity management in canada Ppt on review writing for kids Ppt on instrument landing system pictures Ppt on personality development of students Ppt on electronic media in communication


President Trump nih Joe Biden ceilak in a phomh; Trump nih a chim lo mi Joe Biden nih a chimter mi a tam ngai\nCoronavirus ruangah vawlei cung ramkip cu muinak khur ah um a si cang. Ramthawng kan ti mi, muidawh, hlasak thiam, cathiam, mifim zong nih zeihman a tuah khawhlonak caan kan phan cang caah vawlei cung cu mitthli he a um lio a si. Mah bantuk caan lio ah mi cheu nih cun caan tha ah hmang in an innpawng chak thlang caah thil tha tuahnak caah an hmang.\nNatein USA ram cu i soiselnak le i thanchiatnak lawngtein a khat. President Trump zong rian ttuan khawh lo in Democrats lei nih an tuah. Ram le mipi caah rian ttuan a tim mi zong House ah Democrats lei nih buainak tuahpiak an nih tim lengmang caah President Trump zong social media hmangin fakpi in a zai tawn. Small Business pawl caah bill pass a tim mi cu Democrat nih an thawn piak lengmang caah Speaker Nancy Pelosi cu America mipi sin ah ngaithiam hal ding in President Trump nih facebook hmang in aphomh\nUSA President Donald Trump nih November 3 ah Presidential election thlen/Thawn nak kong zeihman ka chim lo tiin a chim. A ruang cu mah bantuk Coronavirus buainak ruangah election kong chim ding zong a si lo tiin a chim.\nElection caan thlen kong hi ka rat ruat bal lo mi thil a si. Zeiruangah dah mah bantuk election caan cu ka thawn lai? November 3 hi number tha a si mi a si ti cu White House News Conference ah reporter hmai ah a chim\nDemocrat party lei ah a zuamcawh ding Joe Biden nih mah Presidential Election kong hi a luancia zar ah khan a chim i. President Trump nih Election ni cu thlen ding in tiamtuahnak a ngei tiah a chim. Joe Biden chim ning ah cun “Ka bia chim mi hi thatein ngai hman u, Election caan hi zeitin dah amah mianak caah tuah a tim, a ruang zeihman um lo in election caan hi thlen khawh a si lo” ti cu election financial campaign nak ding caah a chim\nJoe Biden nih mah bantuk in a chim caah Trump nih a leh i “A si hrim lo mi a si, Mah election caan hi ka ruat i, keimah nih ka chim lo mi, ka kaa ah mah bantuk hi a chuak bal lo, a um sawhsawh mi minung nih an tuah chawm mi a si. Na bia chim le na thil tuah mi hi ka rak hmuh peng ko ti rak thei, Joe Biden nangmah kha mutchuak hmang pa na si’ tiin President Trump nih fakpi in aphomh. Source- Economic Times. April 28, 2020. @ 08:59 AM IST\nBe the first to comment on "President Trump nih Joe Biden ceilak in a phomh; Trump nih a chim lo mi Joe Biden nih a chimter mi a tam ngai"


KAN FARNU SUI HLEI TIAL BULH NAK CHUNGKHAR SIN AH AN PEK CANG – The Chinlung Post\nThe Chinland Post nih tleicia Nu Sui Hlei Tial (21) caah Ramchung/Ramleng Chin miphun nih ngaihchiatnak hrawmhmi (bulhnak) MMK 13,179,342 cu Hringtu a nu le Chungkhar sin ah tlamtling tein pekchanhnak tuah a si cang. Chungkhar sinpekchanhnak cu 2020 October 17 chun suimilam pakhat ah tlamtling tein tuah a si.\nThantlang tuah mi pekchannak kong ah felfai deuh in thanh khawh chap kan i zuam lai. Lawmhnak he, Tawlreltu. The Chinland Post Chungkhar. Biachap. Kan farnu Sui Hlei Tial cu Malaysia ah a nunnak aliam i, Laitlang a chuahsemnak khua Thantlang ah rak tlunpi asi nain khuachung luhpi an sianh lo caah Lamkam ah an rak vui.\nCun zantim le khuamang ah a ruak cu an chuah tthan i, hawisin i vuinak hmun thlanmual ah zantim lila ah a ruak cu an vui tthan. Hi konghe pehtlaiin khuaza ramkip a ummi Chinmi vialte cu lungfahnak in kan khat dih. Kan farnu Sui Hlei Tial bulhnak caah tiah The Chinland Post le CBN siseh Dr Hre Mang hna nih tawl an rel hna i, The Chinland Post tawlrelmi cu chungkhar sin ah a cunglei langhter cang bangin an pek cang. Chirhchan Salai Khin Maung Thein.\nRelchih:I cua zong si loin, Pakistan ah vuikhat Te zong mission riantuan duhmi nan um sual ah tiah ka vun tial. Amin cu Aqib John asi. An chungkhar in Pakistan an um lio ah anu nih Muslim nih an uar ngaimi Mohamed a cuannak catlap a tlekmi cu hnawmpawn he mei in a khangh an hmuh ruangah an innlo vialte mei in an khangh piak dih hna.


Avoi(13)nk Kalay University Buaihlak Ah Minung 1549 Nih Degree An Lak – THE CHINLAND POST\nAvoi(13)nk Kalay University Buaihlak Ah Minung 1549 Nih Degree An Lak\nTCP-Kalay| 2020 January 20| 2018-2019 cacawm kum Kalay University sianghleirun a dihmi hna buaihpeknak a voi (13)nak cu January 17-19, 2020 kum nithum chung Kalay University Hall ah an tuah. Tu kum Degree a la mi hna cu; Master of Research(M.RES), M.Sc., M.A, B.Sc.(Hons), B.A(Hons),B.Sc., B.A sianghleirun dihlak (1549) le a leng lei in Degree la mi(29) an si hna.\nKalay University ah cawn khawhmi Majors subject dihlak (12) an um; English, Burmese, Geography, History, Philosophy, Eastern Education, Mathematic, Chemistry, Physics, Geology, Zoology, Botany hna an si. Rector Dr. Tha Tun Maung hi Sianghleirun uk tu a si.\nKalay University cu Chinram khua cheukhat hmun i cuh le lung i hmuh thiam lonak ruang ah Kalaymyo khua Chinram Tedim peng Khaikam khua in farlong paruk a hlatnak, Kalaymyo in mengkua a hlatnak hmun, Sagaing ramthen ah 76.44 area le Chin ramkulh chung 308.56 area kau chung ah an sak i Khaikam College tiah 1993 February 16 ah hunnak tuah a si. A hnu ah Kalay College tiin min thleng a hun si than. 1999 July 7 ah Kalay Degree College tiin siseh, 2003 May 14 ah Kalay University tiah hun sangh a si. 1993 kai rak thokka ah sianghngakchia an zapi 234 le cachimtu sy/m dihlak 30 lawng in rak thokmi a si nain 2018-19 Kalay University ah Saya 239, sianghngakchia 7915, Zungriantuan 170 an si cang tiah thawng kan theih.\nTags: 13th Kalay University Graduation, Kalay University\nPrevious Tuluk nih Kawlram Yuan 4 Billion Bawmhding Biakamh\nNext 2020 Kum Hram Thok In Kalaymyo Khuachung Lam Mei Thlai le Lamkauh An Tuah Lio


Salai Lairamthang: Dr. Sasa nan Soisel Tuk caah Kaa Sum Kho Ti Lo | THE CHIN EXPRESS\nSalai Lairamthang: Dr. Sasa nan Soisel Tuk caah Kaa Sum Kho Ti Lo\nRuah Chuk Cho\nKa tial lai lo tiah ka sum chih nain FB nan catial mi nih tial lo awk tha loin a ka nam chih. Miphun min te nan hman caah soisel hi kan i thlachiat ngai. Miphun kan daw, miphun kan ttanh nan ti nain nanmah ruahning le duhning in a si ve lomi, nan pomning a pom ve lomi, nan uarmi party a uar ve lomi, nan ttanhmi party a ttanh ve lomi poah cu mai sam in nan sam hna, zoh awk tlak loin nan thangchiat hna.\nDr. Sa Sa cu Chin miphun arfi bantuk in kan zohthla mi pakhat a si. A tuahsernak in miphun le ram a dawmi a si. Kanmah cio bantuk in ramdang ah nuam tein a fimthiamnak hmang in a um kho vemi a si. Asinain ram a dawt caah fahnak, harsatnak a thim, sifak miharsa hna he ti le rawl a hrawm timi a si. Cucaah Chinram chung khuate bik, sifak bik le a harsa bik khuate ah khuasak a thim. Amah tluk miphun dawmi le zawnruat mi hi Laimi chungah mi tlawmte lawng an si lai.\nLaitlang i facang a har lio, mautam ruangah Laitlang kan har lio caan, Hakha a cimh lio caan ah a si khawh chung in kan miphun chanhchuah tu dingah fek tein a dirmi pasaltha a si. NLD party i aluh le cangka maisam in nan sam, sum phomh in nan phomh. Zoh awk tlak lo le rel awk tlak loin nan soisel. Nanmah party va siseh law nan lu cungah nan laamter lai a fiang tukmi a si. Mah party a si ve lomi poah, a lungfim rih lo, a hrut tuk, a molh tuk, sibawi nih politic tuah phung a si lo, Laimi sifaknak ramdang ah a zuar, Kawl sal si a duh, mah miphun nak in miphundang a uar tiah puh lo le puh lo zong kan puh viar. A ngaingai tiah cun mah bantuk a chimmi le a tialmi hi ram le mphun caah cite tun khat hmanh a chuah kho lomi ram caah rasen tun khat hlut hmanh a siang lomi lawngte an rak si.\nDr. Lian Hmung Sakhong nih 2020 Thantlang CND lio a biachim mi ah Daw Aung San Suu Kyi cungah a lunglawmhnak, a thangthatnak a rak chimmi ruangah a phunphun in soiselnak nan rak tuah thiamthiam. Nanmah party duhning lawng in biachim seh, a herh ahcun Daw Suu zong soisel seh, Boyoke Aung San tiang zong soisel seh ti khi nan duh. Dr. Lian Hmung Sakhong cu a luancia kum 32 lio in miphun caah nunnak thap in hmawng a tthiam cangmi Chin pasaltha a si.\nNizan i Dr. Lian Hmung Sakhong le tuchun i Dr. Lian Hmung Sakhong kha a khatmi te an si ko. Politic timi cu icelh thiam a hau. Fimkhur a hau. Hruhru hranghrang i politic tuah cu mah le mah suicide i tuah bantuk a si. Dr. Lian Hmung Sakhong thiamthiam nih Interview pakhat ah “Daw Aung San Suu Kyi kan ttanh si lo, amah tu nih a kan ttanh” tiah a chim than i, a herh lo tiang in soiselnak kan tuah than. Kanmah party duhning hoih in a chim lomi, a tial lomi le a dir lomi poah cu kan huat colh hna. Mah bantuk soiselnak kan tuahmi nih mi thinlung pakhat hmanh a la kho lo. Mi mit kan kem. A thli tein dirpi le ttanpi a timmi hna hmanh a thlite in an i zuk diam. Policy kongah duh tawk in soiselnak tuah phung a si. Asinain pumpak i hlat le i thangchiatnak nih aho ca hmanh ah thatnak a chuapi bal lo. Mah le mah tanbo in i tuk bantuk a si.\nCaṭialtu: Salai Lairamthang


Thai Titoih Puai Nikhat Nak Ah Minung (46) Bak An Thi – ZINGHMUH NEWS\nThai Titoih Puai Nikhat Nak Ah Minung (46) Bak An Thi\nApril 14, 2019 April 14, 2019 by David\nThailand ram zong nih sunglawi tak in an tuah vemi Songkran an timi puai pi cu nizan April ni 11 khan tuah hram an thok ve i mah puai hi ni sarih chung bak tuahmi puai a si bantuk in ttih zong a nung kho tak tak ve. Mah Songkran timi titoih puai hi ni sarih chung hmang dingin Thai cozah zong nih zung khar in caan a pekmi hna si a nikhat ni ah hin minung 46 tiang thihnak accident a chuak manh.\nCun a luan ciami April ni 12 le ni 13 ni zongah khan, nihnih chung bak ah mawttaw accident nak voi 969 a chuah bantuk in minung 105 bak an thi, cun minung 1001 hna nih hliamhma an tuar i cheukhat cu sizung ah an zohkhenh hna lio a si tiah Transport Minister Arkhom Termpittayapaisit nih a chim.\nMinung mah vialte thih lohnak le hliamhma tuarnak a chuahnak ah hin 34.6% hi cu zurit bu in mawttaw an mawnghnak ruanah si i 26.9% hi cu motorcycle rang tuk in an mawngh ruangah a chuak vemi si, cun 65.4% hi cu lam cungah a chuakmi si tiah Arkhom Termpittayapaisit nih cun a chim chap.\nCun committee hna nih an chim ning ah cun mah accident chuahnak ah hin 29% hi cu zanlei suimilam pali in pariat kar ah si i 25% tluk hi cu kum 50 luan minung hna nih ruah lo piin a cangmi thil an ton ruangah a thimi an si tiah an chim. A tu bantuk thil ttih nung a chuakmi ruangah ralkap, palik le local official hna tel in minung 65000 tluk bak lampi kip ah duty dingin an chiah chap tthan colh ve hna.\nCu ruangah minung 163000 nak tlawm lo hna cu traffic law zulh lo ruangah dantat aa huahmi an um i minung minung 45000 hna zong motorcycle luchin chinh lo ruangah dantat an si lengah minung 41000 hna zong motor le motorcycle mawnghnak licence an neih lo ruangah dan an tat ve cang hna.\nHOME, WORLD April 14, 2019 April 14, 2019 by David


Kan Farnu Julie Par Nih Kan Unau Paletwa Ralzam Mi Hna Caah Bawmhnak A Pek – Chuncha News\nKan Farnu Julie Par Nih Kan Unau Paletwa Ralzam Mi Hna Caah Bawmhnak A Pek\nKan farnu lungput cu uar a um kho taktak. Mah hmang ding tampi herhmi a um lengluan ko nain kan Chin unau harsa a tuar le ralzam in a um mi hna Paletwa an caah hi zat bawmhnak a pek hi cu zohchun awk a tlak hrim ko. Paletwa har tongmi hna hi a tu tiang bawmhnak a pemi hna kan zoh tikah nu pawl lawng ten a si ko. Nu hi harnak phak taktak ahhin siangnak thinlung le dawtnak thinlung hi an rak ngeih deuh ko rua. Peknak leiah hmai an sa bak. Uar an um hringhran ko.\nKan farnu zong hi mino te hi bantuk thinlung an ngei tertu hi Bawipa a si ko. Zeitik hmanhah thiltha tuah hi a sungh ballo mi thil tuah a si caah na ti khawh tawk te cu tuah khawh peng kan zuam piak peng ko mu. Bawipa nih lam in hruai ko seh. Mai Run Nei Par In Raltlan Bom: Mai Run Nei Par in Paletwa raltlan hrangah 200,000MMK bomnak a pe. Julie Par hi Falam peng, Khaw-Val khua a siih China ih um lai a si.\nPaletwa raltlan pawl zawnzaih dan theiih a titheitawk ih bomtu Chin lengnu Mai Run Nei Par hnenah “Chinland Development Network (CDN) in lungawi thu kan sim. A tuahtuannak tinkim ah Pathian thlawsuah um vivo hramseh, tiah duhsaknak kan hlan. Credit: LB Khum Mapuia\nThawngpang dang rel chap ding <<<< Chinmi nih Politic leiah a mi kip in thinlung fakpi in kan chungah rian a tuan ti hi a lang ngaingai. Hi hi thancho ngaingai pakhat ah a cang. Hlan deuh chan cu kan kut ah phone a phan rih lo, newspepar hna hi a tel a la kho mi hi kut dong sawh khim long in an si, Radio a ngaimi zong hi kan rak tam lem lo, cun Tv thawngzamh live zong a zohkho mi kan tam lo, khoika in dah thawng kan theih lai ti hi a rak har tikah mi pakhat nih a chim relmi kha a hmang maw hmang lo le a dik le dik lo zong tuak lem hlah, e um kan rak ti men i, kan theih khawh bikmi le kan hmuh khawh bikmi cu Ralkap kan khua cio an rak tikah kan thirphan le khuabawi hna a si lo ning in an tuk hremmi long hi zarang nih cun kan rak hmuh hna.\nCu bantuk ram sifah umnak nih a zei miphun tanh le Democracy e Federal e ti he cun kan rak i hlat ngamsam hna. Atu ram a hung thlen deuh tikah kan hmuh ton ballo mi tete kan hmuh kan tonghtham hna, kan rel ballo mi hna kan rel kan theih hna, Kawl ralkap nih tam tuk a kan hlen cangmi vialte zong a thli thup in zeihmanh a um kho ti lo tikah an tuar sernak a hung lang zuahmah mi hna kan hna kaw long si hlah kan kut ah ca in mit in hmuh le rel theih a si cang.\nCu tikah kanmah Chinram zong cu thil a thup mi um tuk ti lo in atu a cang mi atu ah vawlei pi theih in kan theih kan hngalh khawh dih ve manh cang i, kan dirhmun a fekfuan dengmang pah in kan kal lio a si. Thanthar mino hna nih miphun thisa sinak an hung langter cio mi tampi hmuh awk a um i lawmh a um hringhran. Chin miphun kan thancho lonak a maru cu information a rak um lo ruangah pakhat le pakhat ipehtlai a har i, lung i rual duh tluk zong in a rak rual kho bak lo.\nAtu kan caan hi caantha miphun le ram caah kan tuan chuah caan te a si ve i, mino tampi kan kutah a hngat ngai cang. Miphun pakhat sinak tampi a kan thanphawt a caan a cu in tanrual a herh te caan a si. Cu caah mino tampi nih politic kan khel tikah rangtuk hna in le thintawi tuk hna in kalpi hi tih a nung ngaingai mi a si. Aruang cu nangmah ruangah miphun pi hi kan sung kho i, fahnak tamtuk kan ing kho ti zong hi theih a herh ngaingai mi a si.\nAtu lio ah heh tiah Party kan i soisel kan idoh, ruat tuah uhsih, kan catial le kan comment te pawl hi zoh ahcun a puitling mi politic ruahnak cu kan ngeih bak lo hih, kannih cu 100%99 cu khrihfa kan si chinchap cu mu, kan fb min te pawl zoh ahcun thinlung put that lo hna cu kan lo ko hih awh!!, ruat dih uhsih, duh thimnak cu nangmah kut te ahkhan a um bak ko cu, nain mi nuarsuantuk in na caan na hmang sual ahcun nangmah lila kha a tem tuar tu na si ko lai. Na si a vang ko lai. Na ing a puan ko lai, mah nih khan zei te hmanh an tha hnem lai lo. A rauh hlanah a caan nih an tlik tak lai i, tuanman lo in vava na tum ko lai.\nMah le party tanhmi cu dirhpi lio a caan a si. Kan dirpi mi party kha athat a chiat cuaithlai lemlo in mah duhnak thisa in a tanhmi kan si lo ding hi a biapi ngaingai. Kan Chinram caah MP a cuhmi hna hi ka za a ti bak long te a fit bak mi an si i, an sining tampi hngalh awk a um cang ko, mah chungah hin miphun ram a daw taktak mi le kan caah rian a kan tuan piak ngamtu Hluttaw zongah a herh ning in bia a kan chim piak kho tu hna minung tu hi lung fim tein kan dirpi ngam ding hna hi a biapi hringhran. Kan miphun covo kan herh tluk in Chinmi thanchonak alam kip in kan herh ve hringhran, mi hnu dawi peng ding kan si ti lo, hmai a fongchinmi si kan herh tuk ve ti hi ruah kan herh.\nDawtmi nu le pa unau hna a caan lio ahcun duhfak tuk in tanhmi ruangah biafak kan chim kan rel ko hna lai, a caan a si ko, nain thimnak result a chuah hnu i a ho cozah siseh, a ho minu mipa an va tling tik zongah remnak mit le dawtnak mit le theihthiam hnaa, kan miphun caah an herh mi a si ti lungput tu kar a hlan thiam te ding ruahnak zong atu in i ngeih ciah te uhsih, thimnak hnu in cun idaw cicek hna uhsih, tuanti lengti te hna uhsih ti mi hi ramkhel rian a tuan mi kan sinak dingah ka duh ngai fawn.\nAtu kan Chinram ah si kho seh ti saduh a thatmi Dr. Tuan Peng Thang nih a timeline teah tawitein a tialmi hi ka lung a tling ngai ve i, ka rak in hrawm chin ve hna. Saduhthah: Pu Henry nih VP peh sehlaw Lairam caah si rih seh, Pu Ngai Sak nih State Hlutdaw chairman tuan seh, CNLD ca longah siloin. Dr. Sasa nih si lei uanci tuan sehlaw NLD caah siloin. Dr. Hmuh Thang nih CM tuan sehlaw, USDP caah siloin.\nKawlram Hlasak Thiam Mee Mee Khel Nih Mual A Kan Liam Tak\n#Thihdar: Hih-Sii Pek Mi A Thisa Nih A Chei Lo Ca Ah Ngaphaite Khuami Rilfonghlei Operation Tuahnak In A Thi


Bungzung Khuabawi Pu Chan Hre Nih Chinram Thingkung Mansung An Tlau Nak Kong A Chim Mi Hi Ngaihchia Ngai A Si – Chin 11 News\nBungzung Khuabawi Pu Chan Hre Nih Chinram Thingkung Mansung An Tlau Nak Kong A Chim Mi Hi Ngaihchia Ngai A Si\nChin miphun kan covo kong ah ka ruah mi thil tete …\nChan Hre (Bungzung Khuabawi, Hakha Peng)\n1. A hlan Pu Ne Win chan ah Chinram ah cozah zung, Chin ramkulh thing chuahnak (ခ်င္းျပည္နယ္ သစ္ထုတ္လုပ္ေရး႐ုံး) pahnih cu Chin ramkulh cozah tawlrelnak in tuah ding ti a rak si ko nain Chinram ah chiah loin Sagaing ramthen Kalaymyo le Magwe ramthen Gangaw Peng Sengdu khua ah nihin ni tiang chiah a si. Cu thing chuahnak zung nih Chinram thathnemnak petu si loin Chinram thingkung mansung vialte laknak caantha le hriamtha tu a rak si ai.\nCu Chinram min put in an rak chiah mi thing chuahnak zung min in Chinram thingkung mansung tha hna cu kum fatin an lak peng. Ahnu ah Chinram rumnak si lo in sifaahnak a petu zung tu ah a cang ai. Kalay in Gangaw in Mandalay tiang i nan hmuh mi (zakhat chung ah cheukhat te hmanh nan hmuh lai lo) khi Chinram le Chin vawlei in a chuak mi thing lawngte an si.\nChin ramkulh thing chuahnak zung min bunh in kan ngeihmi pahnih kan sungh pin ah kan thingram, suikhur hna kan sungh citcek rih.\n2. 2009 kum hrawng ah kan ram thenkhat hna cu titaw ram (သစ္ေတာပိုင္ေျမ) ah an chiah dih i hlan pupa hna nih tlak mi khua, lo, dum, loram le lei tiang in tittaw upadi tang ah an tla dih ai. Phung lut in tuah a har tuk cang ruang ah sifak pawl covo (အခြင့္အေရး) kan sungh dih nain Kawlram lei nih cun kan Chin ramri lonh in kan ram ciacia ko ah an duh chung in lo, dum, lei, hna an rak tuah. Chin cozah a holh lo. Nai 2020 Sep 2 ah (ni thla ka palh kho) ah tuahmi Chin ramkulh Hluttaw meting ah Sagaing ramthen cozah nih Tedim Peng le Tonzang peng ramchung i lo, lei, dum hna cu tittaw ram sinak in an chuahpiak hna i phungning in (တရားဝင္) pungsan – 7 an tuah piak hna. Asinain kan Chinram cia ah cozah nih nihin ni tiang Chin miphun kan tuah piak kho hna lo tiah lung fakngai in kan Chin MP pakhat nih a chimh khah.\nKan Chinram cia ah kan vawlei kongkau ah phunglut in nawl kan ngei kho lo. Nawlngeihnak um lo in kan sungh hoi ko.\n3. Kan ramri kong ah kan Chin ramri cu Chindwin in chaklei tiang a rak si. Cucu Miraang nih an kan tuah piak mi nihin tiang kan kut ah a um ve caah tuanvo ngeitu sin ka rak pek hna. Gangaw, Thilin in chaklei tiang, cu ram cu nihin kan Chinram hnarcheu deng tiang a si. Chin miphun ramri pawng ah a ummi khua te lei then khat hna pawl cu Chinram le Kawl ramri hmanh ah buai awk le lungfahnak pelpawi hmanh ngei ruam loin, kanmah lila khua khat le khua khat kan i buai rih. Hihi ruah ah Chinram caah sunghzatlak le ngaihchia ngai a si ko.\n4. Zeihmanh nawl kan rak ngeih lo ning hi – Chinram thanchonak caah inn le lo, zung hna saknak caah kan ram cia i a ummi thing-hak hmanh Chin cozah nih phunglut nawl an rak ngei loning. Ti awk tha lo, tuah lo awk, tha lo, cu si kaw kum khat chung i inn lo le zung saknak ca i an lak mi thing hna khi phunglut le ngunkhuai in chuak/lut seh law Hakha i an luh pimi hna thing-hak man in hmuh mi ngunkhuai nihhin khuate khua 100 hi cu thanchonak a pek, a tuah khawh lai tiah ka zumh. Asinain phung luh lo tuin a luhchuah caah a karlak eihmuartu rumnak tu a rak si ai. A poi hringhran ko.\n5. Chinram cu misifak kan si caah sifak nih cun motor hna, saikel hna cit le cawk cio kan duh ve. Parado mortor cu License cia cun sin 300 in sing 400 renglo a si. License lo cun sing 50 in song 100 kar lawng a si. Kan Kawlram, ram thenkhat pawl nih cun anmah ramthen ca cit ding in an cozah nih phunglut an tuah piak hna. Cozah caah nawlngeihnak a um pin ah an cozah ngunkhuai a thahnem pi tuk. Sifak caah thok in ramthen le ramkulh nawlngeihnak covo tiang a chuahpi khotu cozah hi mipi nih kan herh ko.\nBiadonghnak: Kan ramri, kan miphun, kan thingram, kan vawlei, kan holh, kan ca, kan savo a um cia nak hmunhma ah zeihmanh tawlrel khawh lo, nawl ngeih khawh lo le Chin cozah nih an thutdan le cabuai cung tiang hmanh uknak nawl an ngeih lo ning kong chim ahcun mu lungfah lo awk a tha lo.


Samthat le Hmaivun that a duh mi caah thawngthan – inn ah fawi tein tuah khawh a si – HRINGDILDEL LAIRAM\nSamthat le Hmaivun that a duh mi caah thawngthan – inn ah fawi tein tuah khawh a si\nJanuary 4, 2022 January 4, 2022 admin\t0 Comments\nNa sam nih tampi dawh nak an pek khawh i na sam ruang ah mi mit ah zohchia in na lang kho fawn . cu ruang ah cun sam hi a rak biapi taktak. tu kan tial mi hi thla khat ah voikhat tal tuah ve law na sam cu soisel ding na ngei lai lo.\nBeer ah hin vitamin B le a dang a um i taksa ca zong ah a tha ngai . beer in na lu cu na tawl lai i na lu a chung lei tiang a ciar ter dih tiang in nai toih lai . cu ti cun minutes 10 chung na hngah hnu ah ti in nai tawl than lai. cu ti cun thla khat ah voi 2 tal tuah khawh i zuam . voi 2 na tuah khawh lo hmanh ah voi 1 tal cu tuah law na sam a tleu lai i a fek lai . na sam a thang cak fawn lai i na sam zong a karh taktak lai .\nvun ca zong ah Beer hi a tha i hmai vun tha ngeih na duh ah cun Beer chin 3 le arti a met tel lo in coconut oil tlawmpal he na cawh lai i na hmai ah na thuk lai . minutes 15 hnu ah thiang tein nai phiah than lai . zarhkhat ah voi 1 na tuah khawh cun a za tuk make-up man fak pi pi a hmang mi nak in na hmai cu a let tampi in a tha lai .\n← Ai Dawh i A Tawtawk A That Tuk Ruang ah A Riantuan nak in An Phuah Peng i Rian A Hmu Kho Ti Lo\nBreaking News : Tuhi Nungak An Tlau I Chungkhar Lungre Thei In An Um Thlacam Bawm Cio Hna Sih Law →\nA Thicang tiah Thlachung ah An Phum Hnu ah A Mah Tein A Chuak i Inn ah A Lawi Than\nFebruary 1, 2022 Ah Ralhrang nih Uknak an Lak Kum (1) A tlin Nii A si lai caah Tuah An i Timhmi Hi rak Zoh Cia Ve\nBreaking News : Aizawl Ah Fak Tuk In Inn Kangh Nak A Chuak Tih A Nung Tak Tak (+Video)\nBreaking News : Tuzing Ah Yangon Khualipi Hmun Lai Cir Bak Ah Khuaruah Har Tuk A Si MiThil A Tlung\nRalkap Hi Ka Dawt Ruangah Ka Tanh Mi A Si Hi Kong Ah Mi Zei Hmanh Rak I Ceih Hlah Uh\nSoe Myat Thuzar : Mah Si Ning Hmanh I Theih Lo In Ka Cung Ah Hi Thil A Tlun Ter Mi Pawl Cung ah Nan Ton Ding Mi Hi Rak I Zoh Uh Ca


HI BAN TUK BIA RUANG AH HIN NU HNA HI AN NUN ( BAWAH) A RAWK TUK NAK A SI! – Salai Kawltu\nHI BAN TUK BIA RUANG AH HIN NU HNA HI AN NUN ( BAWAH) A RAWK TUK NAK A SI!\nTu chan ah nu mi tampi cu zei ruang ah dah an nun ( bawah) a rawk ti hi theih hna seh tiah hi post hi ka van tial nak a si.👇 <<<<<<<<<<\nNa rel tikah na lung a tling si le na rak share ve te lai.\npa – ” Kan dawt tuk ka dawt aw” na ka dawt ve tak tak a si ah cun ” ka duh nak hi ka tuah piak”\nnu – a si kho bak lo.\nka tih tuk e. Hi ban tuk cu na lung in tling tar duh hlah ning aw ka dawt.\npa – ka dawt kan duh tak tak ko e. Ka duh nak ka tuah piak law kan tthit ko lai.\nnu – si kho lo ka dawt . Nu kan nun nak ah hin kan thiang hlim nak hi a bia pi cem mi a si. Kan i umh hlan ah hin cun ka thian hlim nak hi cu in pe duh hlah ning aw ka dawt.\nKa nun chung vial te ah man sung cem i ka chiah mi ka thian hlim nak cu rak ka hal duh hlah ka dawt.\nPa – ” A tawk” kan duh/ dawt na ti mi cu hi maw a si. ” Aa duh/dawt mi zong kan si cang”. Ka cung ah hi thil hmanh na ka tuah piak kho lo ah cun zei cu dah na ka dawt nak cu a si ne? Na ka dawt tak tak lai zong ka zum lo. ( An biachim hi zoh hmanh uh ca… ummm)\nnu – ka dawt aw zei bia hme na chim kan dawt tuk hme teh. Kan dawt tuk ah hin a chim zia zong ka thiam lei lo. Na thinhun ti hlah mu. Na thinhun ah cun um dan ka thiam lo. Zei tluk in dah kan dawt ti hi ” na zumh khawh nak ding ah zei ban tuk tehte dah kan tuah piak lai”.\npa – Ka thinhun na hmuh duh lo a si cun..\n” kan hal mi kha ka lung ka tling ter” thil tampi kan hal zong a si lo. Tu voi(1) te lawng a si lai. Hi hnu cun zei tik hmanh ah hi ban tuk hi kan hal ti lai lo. Bia ka kam! ( An duh nak an hmuh khawh nak ding ah cun bia i kam zong an i awlh ko!)\n” ka dawt zei tluk in dah na ka dawt ve ti theih nak ah na thianhlim nak in tehte ka hmuh ko ca”. ( Nu hna i ralring uh hi ban tuk pa pawl cu kal tak cawlh ding.)\nnu – Huuuuu…. ka dawt aw!\npa – na thin phang duh hlah. Pakhat khat na si sual ah cun kei mah nih kan zoh khanh ko lai. Ka duh nak tu hi tling tar i zuam ko. Ka duh nak na ka tuah piak ruang ah zei tik hmanh ah na chir lai lo. Bia ka kam ko!\nnu – Aw cu ti si cun…..\nPakhat khat ka si sual si le na ka zoh khanh in na rian na tlinh lai aw. Na ka then lai lo aw. Kan i umh hlan ah ” hi ti ban tuk in na duh nak kan tuah piak mi hi kan dawt tuk caah a si ti kha thei peng law ti ka duh. Ka thian hlim nak ” cu na kut chung ah ka chiah ” ” Kan dawt tuk caah a si e. ” Cun zumh zong kan zumh tuk na rian na philh lai lo”.\npa – ka zumh ko. ka tuah mi cu kei mah nih ka zun lai ti mi cu ka theih ko. ( Hi ban tuk lio can ah cun a bia chim cu a pa tak tak a si ko.)\n( John Cena le The Rock hmanh nih sung an pek lai.)\nThla tlawm pal a rauh hnu ah cun\nnu – ka dawt ziah hlan ban tuk in phone na ka chawn ti lo e.\npa – ka manh lo caah a si.\nnu – Ziah i hmuh sih kan ti paoh ah ka manh lo na ti peng. Na ka hrial peng e.\npa – Rian ka tuan caah ka manh lo i si.\nnu – Cu ti a si zong ah hlan ban tuk na si reng reng ti lo. Na duh nak ka tling ter hnu ah cun kan tthit lai na ka ti. Tu ah cun cu ban tuk bia cu chim si lo in na ka hrial.\npa – Hi ban tuk can lio ah hin zei umh cu dah na chim. ” Nan mah ban tuk nu pawl hi hmun khat ah um khawh nak ding lam lawng nan kawl” kan i umh hnu ah cun ” Caw ban tuk in rian tuan i kawl hawl tu cu kan mah pa pawl hi kan si”.\n( a duh nak a rak hal lio ah khan cun hi ban tuk aw chuah le mithmai a si lo.)\n‘Tok…’ Zei dah si na duh? I then maw na duh? I then ding na ti zong si le ka Ok tuk hih.\nnu – Aw… tu ah cun hi ban tuk bia a chuak cang mu! ” Aw cu ti si le na tlam tling deuh tik ah tthitumnak cu kan tuak khang te lai cu. ( A thin lung chung ah cun hi mithi pa nih hin ka tthit ko seh ti in thla cam dah ti lo cu zei hmanh ti khawh mi a nei lo.)\nNu hna nan thian hlim nak kha nan tlangval le nih nan i umh hlan ah an in hal sual hna a si ah cun then cawlh uh. Duh nak ruang ah nan nun cu nan mah te in i thah hlah uh. Kan thian hlim nak hi tthitumnak kan tuah hlan lo cu … kan hmai ah an khuk bil bu in an tap si zong ah zei hmanh ah rel piak lo ding. Na tak pum ka ngah hnu lawng ah kan tthit lai a ti mi pa pawl he nan i tong sual a si ah cun aa duh mi nan si hlan in a zam in zam tak hna uh. Na ka zumh lo maw? Kei mah nih kan zoh khanh lai. Kan cawm lai an ti zong ah nan phanah in khan an hmai ah bengh hna uh law kal tak hna uh.\nA kan duh tak mi pa nih cun kha ban tuk chim lo mi nih a kan zoh sang ding tu in an si khawh tawk in ,a mansung mi ro ban tuk in a kan zoh.\nHi ca hi nu lei kam zoh in tial mi a si lo. Pa paoh paoh zong zoh niam nak in tial mi a si fawn lo. Tu chan i thil a cang mi hna he tah chunh in tial mi tu a si.\nTu chan ah cun hi ban tuk thil hi a tam tuk cang.\nNa duh a si le Share kha rak philh hlah.\nCredit : Pagota\nPrevious Post:Naomi Par Tha Sung nih Dawtnak Kong a Tialmi\nNext Post:Laimi kan hni puan aih mi zoh tuah. Chantiluan nih kan phun a tlau ter sual lai i ralring.


Canada Ralkap Pawl Helicopter In Greece Tikulh Ah An Tlau – Chin 11 News\nCanada Ralkap Pawl Helicopter In Greece Tikulh Ah An Tlau\nNATO ralkap pawl training tuahnak ah ai tal ve mi Canada ralkap Helicopter pakhat ah a um mi hna cu an dihlak in Greek tikulh ah an tlau dih hna caah mi bawmhchan tu phu hna nih an kawl cuahmah hna lio a si tiah Canada ralbawi pakhat nih April 29 ah khan a chim.\nHi Canada ralkap helicopter a tlau ning hi HMCS Fredericton tinbaw cung ah a um um hmun a khuar mi an si hna i CH-148 thlichia nih faktuk in a den hna ruang ah traning an tuah nak hmun hi pehtlaih khawh an si ti hna lo, cu ruang ah an dirhmun zeidah an lawh ti le accident nak an ton ruang ah maw nihin tiang an rak chuah lo nak hi a si hnga ti hi theih a si lo caah rescue operation pawl nih an kawl cuahmah ko hna tiah thawngthanh nak an tuah hi a si.\nCanada ralkap helicopter hi Greece ramchung tikulh a si mi pakhat ah NATO ralkap pawl hna he training an tuah hi a si i cu traning an tuahnak hmun in mile 50 a hlat nak hmun leiah an kal caah Greece ramchung data nih an umnak hmunhma hi a tlaih khawh ti lo caah a si tiah Italy thawngzamh pakhat nih cun a langhter ve. Hi a tlau mi Helicopter chung ah hin Canada ralkap minung 6 zong an um hna i hi ralkap hi bochan mi le rinhchan ngai mi an si hna tiah zong an langhter.


Kalay-PDF nih Ritsii Zuar Nuva an Inn ah an Thah Hna – The Cherry Par\nKalay-PDF nih Ritsii Zuar Nuva an Inn ah an Thah Hna\nNovember 22, 2021 November 22, 2021 Cherry News\nKalay peng, Pyidawtha khuate ah a ummi ritsii a zuartu nuva hna cu nihin zaanlei sml. 3:30 hrawng ah Kalay-PDF ralkap pawl nih an inn an meithal in an kah hna, tiah thawng kan theih.\nAtulio rambuainak hi caanttha ah i lak in Kalay peng chung ah ritsii nan zuar lai lo tiah Kalay-PDF nih ralrin peknak cathanh an rak chuah bal pin ah hi nuva hi ritsii zuar lo ding in Kalay-PDF nih voi 2 tiang ralrin an rak pek cangmi a si. Kalay-PDF ralkap paruk nih an inn ah an rat hnawh hna i an kah hna, tiah a hmutu nih an chim.\nBreaking News: Ralhrang Min Aung Hlaing Le Soe Win Umnak Fiangtein A Theitu Nih Biathil A Phuan Cang. Naypyidaw in nichuahlei tlanghram i hmunhma khi mi sawhsawh in naih khawh lomi, ralhrang bawi hna an umnak a si. Cuka hmun cu Naypyidaw Zeyathiri peng chungah a ummi a si. Hi hmun ahhin ralhrang bawizik zungpi cu a um.\nCu zungpi kiangkap ah cun hramhram in nawlngeihnak latu General Min Aung Hlaing le a chungkhar an um. An umnak in nitlaklei ah tidal (Dam) le nichuahlei ah tlangthluan hna an um.\nMin Aung Hlaing umnak inn pawngah Mytel VIP Tower pakhat a um fawn. Cuka hmun cu Military Zone ah an chiahmi a si. Nawlngeihnak lak hnuah Mytel company in a chuakmi Engineer pakhat nih cun Min Aung Hlaing umnak cu “NPW0291, VIP Site server for General’s House” tiah chinchiah a si tiah a chim.\nSatellite hmanthlak zoh tikah Mytel VIP Tower pawngah inn nganpi pakhat le a hme deuhmi inn pakhat hmuh khawh a si. Innkulh chungah cun ti lionak le tennis tuknak zong an um. Inn hnulei ah tidal ngan nawn pakhat a um fawn. Min Aung Hlaing umnak innkulh cu Ekah 30 hrawng a kau. Cuka hmun i a phan balmi ralkap pathum (a hnuah CDM a tuahmi) zong nih cu inn cu Min Aung Hlaing umnak a si tiah an chim.\nMin Aung Hlaing umnak inn pawngah inn dang pakhat a um i cucu ralhrang bawizik changtu Soe Win umnak a si. Soe Win umnak innkulh cu Min Aung Hlaing umnak nakin lethnih in a bi/hme.\nMin Aung Hlaing umnak inn an sakning hi khuaruahhar phundang ngai a si tiah nawlngeihnak lakmi duh loin CDM a tuahmi ralbawi pakhat le ralkap hlathlaitu bawi hlun pakhat nih an chim ve. Cun tukum March thla in CDM a tuahmi ralbawi Bogyi Zin Yaw nih Min Aung Hlaing umnak inn cu a tha bik le a him bik in sak a si tiah a chim fawn.\nBogyi Zin Yaw nih cun “A chunglei sining cu ka thei lo, asinain runvennak cu tha taktak in an tuah. Luhnak kutka tiang ka phaknak a ruang cu cuka inn a kalmi mawtaw ah ka um ve caah a si. Runvennak latu hna cu an pawngah an um peng. Min Aung Hlaing inn cawngtu ah battalion cheu, Soe Win inn cawngtu ah battalion cheu tiin an um” tiah a chim. CDM ralbawi Bogyi Zin Yaw hi 2016 lioah khan Min Aung Hlaing umnak inn luhnak kutka tiang a rak phanmi a si.\nRalhrang bawi rual umnak hmun kalnak lam ah cun Bohmu rank nih hruaimi check-gate pathum an um pinah lamkam ah cun security camera tampi an bunh tiah theih a si. Min Aung Hlaing le Soe Win umnak hmun cu ralhrang 60 hrawng le ui-fim rual nih an cawngh peng tiah Bogyi Zin Yaw nih cun a chim.\nRalhrang hna nih cun Min Aung Hlaing umnak cu Innpi 1 nak ti le Soe Win umnak cu Innpi 2 nak tiin an auh i len duh le chawhvah duh i an chungkhar in leng an chuah dah ti lo an ei-din dingmi vialte cu tuanvo pekmi hna nih zarhkhat voikhat an rak pek/chiah lengmang ti a si.\nMin Aung Hlaing umnak innkulh hna cu RPG kham kho dingin concrete an hnuai i a chungah thilpheng an hnuaichih, cun rawnghring an thuh fawn. Cun inn tangah vawlei tang lam (Tunnel) an tuah tiah theih a si fawn. Min Aung Hlaing te chungkhar umnak le zung a kainak cu meng cheu lawng aa hlat.\nMin Aung Hlaing cu atu a umnak inn pinah ahhin Naypyidaw chungah inn pakhat, Rangoon ah inn pakhat le Pin Oo Lwin ah inn zeimawzat a ngei rih tiah theih a si.\nMin Aung Hlaing cu ralbawi sinak in aa din (pensen a la) cang ding a si nain nawlngeihnak a lak hnuah ralbawizik tuancaan cu rikhiah ngei loin an tuah cang tiah theih a si. Nawlngeihnak a lakmi cu bawi sinak le chawva ah a rit tuk cang ruangah a si tiah ralhrang hna ih an chimceih a tam ngai.\nMytel tower 12,000 bunhnak nawl a hmutu Pinnacle Asia company kha Min Aung Hlaing fanu Daw Khin Thiri Thet Mon ngeihmi a si tiah Justice for Myanmar nih an langhter. Min Aung Hlaing fapa Aung Pyih Sone le Khin Thiri Thet Mon nih hin company tampi an ngei, cu vialte cu rampi tangka an eihmuarmi in an tuahmi a si tiah Justice for Myanmar nih an chim.\nAnmah cu vantawng in an rum ko nain Min Aung Hlaing nih cun ralhrang chungkhar hna le ram mipi hna cu khuasak tintuk le din-ei ah semrel tein um u tiah kan hnulei a chim bal.\nMin Aung Hlaing biachimmi a ngai i a hnuah CDM a tuahmi ralbawi pakhat nih cun “Kuva a eimi ralkap pakaht nih nikhat ah 200 man a ei ahcun thlakhat ah thongruk a dih tinak a si. Kuva ei loin chungkhar caah arti hna cawk ah a tha deuh lo maw ti tiangin a chim” tiah Myanmar Now nih bia an halnak ah a chimchih.\nMOSCOW, RUSSIA – JUNE 23: head of Myanmar’s coup regime, Gen. Min Aung Hlaing speaks during the 9th Moscow Conference on International Security in Moscow, Russia on June 23, 2021. (Photo by Sefa Karacan/Anadolu Agency via Getty Images)\nMin Aung Hlaing nih aa citmi Helicopter cung Sofa thutnak pakhat khi ralkap sawhsawh in an nun chung i an ngeih khawh lo dingmi, a tawngh hmanh an tawngh khawh lo dingmi a si tiah CDM a tuahmi ralkap Kaung Htet Aung nih a chim. A chimning ah cun “Anih le kannih cu van le vawlei bantukin kan i thlau” ti a si.\nNawlngeih lak hnu in Min Aung Hlaing le a kuttang ralhrang bawi rual hna cu ramkip nih dantat phihkharnak an tuah hna. US cozah nih cun Min Aung Hlaing lawng si loin a fapa Aung Pyih Sone le a fanu Khin Thiri Thet Mon, cun a ngeihmi company hna tianjin dantat phihkharnak a tuah hna.\nUS nih phihkharnak a tuahmi Min Aung Hlaing chungkhar ngeihmi company hna cu A le M Company, Sky One Construction Company, The Yangon Restaurant, Yangon Gallery Art Showroom, Everfit Company (Pyi lam City Mall Center ah a ummi GymFitness) le Seventh Sense Film Production and Entertaiment Company hna an si. Source: Myanmar Now\n← Zualko; kan hmuh mi nungak dawh te khi atuzing ah Aizawl Trinity Hospital ah a thi mi a si!\nRalhrang nih Khuate Cheukhat ah Ralkap Thazaang Chap! →


PDF Pasaltha Nih Ram Le Niphun Caah A Nun A Pek – Onlinenungak\nPDF Pasaltha Nih Ram Le Niphun Caah A Nun A Pek\nNihin KNU hmunram, Lay Kay Kaw peng Raldohnak ah PDF pasaltha pakhat nih ram le miphun caah a nunnak a pek tiah theih asi. A nunnak a petu pasaltha hi KNU-KNLA he i bawm in ral a do cuahmah ve mi a si tiah Karen State News nih a langhter.\nA nunnak a petu pasaltha hi SAC ralhrang nih rampi uknak an lak i Sandah piah lio hrawng ah khan, a chungkhar, a hawikom le a chungkhat neihniam pawl cu SAC ralhrang nih an thah ve hna caah lehrul cham ding in le SAC ralhrang cihmih hrimhrim ding in PDF ah a lut mi a si tiah an langhter.\n“A mah hi SAC ralhrang nih a chungkhar, a chungkhat unau le hawikom an rak thah hna lio ah faaktuk in lungfah a tuar mi asi. Cun SAC ralhrang a pom lo lawng si loin ralhrang uknak cihmih le hrawh a herh timi thinlung in PDF ah a lut mi asi.\nNihin raldohnak ah miphun le ram caah biakamnak a tuah bantuk in a nunnak a pek taktak cang” tiah an langhter hi asi. A mah hi a min cu an langhter lo, a si nain an upatnak, ngaihchiat pinak cu Karen State News nih mipi dihlak theih in an langhter hi asi. V.O.M


CNA/CNF caah lunglawmhnak thawngpang Ṭha – Chin World News Evening\nMalaysia um TPF (Thantlang Peng Fellowship) nih ram le miphun ca riantuantu CNA cu tukum chung avoi hnihnak ah RM 6545 (Ks. 2,160,000 hrawng) kan bawmh than hna. Malaysia CNFRC upa hna sinah November ah khan kan pek cang.\nA voikhatnak hi tukum May thla thok ah khan Ks. 2,266,000 (RM 7000) kan rak kuat hna. Hitihin tukum (2020) chungah kan bawmhmi hna dihlak cu Ks. Ting 44 renglo a si.\nMalaysia dirhmun a harning cu zapi theih a si. Cu chinchap ah COVID-19 ruangah rian a nei lomi kan tam tikah chungkhar khuasaknak ah a lungretheimi kan tampi hna. Cucaah hi vial hi kan ti khawh tawk a si. TPF nih kan Lai ralkap CNA kan in dawt hna, kan in upat fawn hna. CNA bawmhnak ah tangka a thotu mipi vialte le pengtlang chairman/upa dihlak nan cungah kan i lawm tuk hringhran.\nPS: A tanglei table ah pengtlang cio nih kan thawh zat tling tein kan langhter. Source:\nVictor Mang Hlei Hrin\nThantlang thawngpang rak rel chih: Thantlang sii-inn quarantine a chuah thaizing ah a thi mi Pi Biak Sung siibawipi Dr. Tun Pwar nih a thlop duh lo tiin chungkhar an lung a fak.\nPi Biak Sung ruak hi Mizoram an khua Thekte ah an tlunpi i December 15 zan ah Zaangtlang khua in Tio tan in an khua leiah Zaangtlang khuami nih an kalpi.\nZualko:Bishop Stephen nih mual a kan liam taak


Karimchia, Chungtlik, Samrang Ti Bantuk Caah A Ttha Tak Tak Mi Kokek Sii Phun Khat - Khuaruah Har News\nKarimchia, Chungtlik, Samrang Ti Bantuk Caah A Ttha Tak Tak Mi Kokek Sii Phun Khat\nMi tampi nih kan buaipi taktak mi le phaisa tampi dih in kan sii ai kan dih lengmang tawnnak cu ka rim chia, samrang rehter duh ruang ah cizah sii phunphun kan cawk i kan hman tawn mi khi a si.\nCun chungkhar tampi kan buai lengmang tawnnak pakhat cu, chungtlik zawtnak khi a si fawn. mah chungtlik zawtnak ruang ah hin vawleicung ah minung tampi an nunnak a liam tawn nak a si.\nChungkhar tampi cu a cung ka langhter mi ka rimchia, samrang ruang le chungtlik ruang ah phaisa tampi kan dih lengmang tawn nak a si caah mah ruang ah phaisa tampi dih hau ti lo in kokek sii hmang in fawi tein renhter le damter khawh a si.\nKarimchia le samrang khi cu nungak tlangval hna caah cun zohchia taktak mi a si caah a tang i ka langhter dingmi kokek sii hi rak uah ve hrimhrim ding in kan nawl. A cunglei ka rak langhter mi phunli hna caah a ttha taktak mi kokek sii a tuah ning cu a tang ah hin ka rak langhter.\nKuhva hnah le cite kha rawl na ei khawh ah khin ei piak lengmang ding a si. A ei ning cu, cite kha kuhva hna nih na fun lai imah ti cun kuhva khai bantuk khin khai piak ding a si. Mah ti na tuah ahcun karimchia, samrang ruang le chungtlik ruang ah lungretheih awk a um ti lai lo.\nAustralia Citizenship Thitnak Dingah An Chap Mi Biahalnak Pawl: Sang Hre\nCovid-19 Ka Nei Ko Lai Tiah Nai Ruah Ah Cun Fawi Tak Tak In I Thlopbul Ning


A TTHA KHOTUK. CNA NIH HRIAMNAM A HERH DING MI PAWL – The Chinlung Post\nMarch 16, 2021 admin Knowledge 0\nChelsea Bawi: CNA nih an herh dingmi hriamnam! Myanmar ralkap hi minung 500,000 renglo in an i chim, nain expert pawl nih cun 300,000 cung an si lai lo tiah an ti ve. Tulio Myanmar ralkap pawl hi tlangcung hriamtlai pawl caah tih a nun biknak an hriamnam cu vanlawng an i ngeihmi hi asi ko. Vanlawng i ngei hlah sehlaw cu tlangcung hriamtlai pawl he ai khingkhang nawn ding khi an si ko.\nCucaah tutan ah Civil War chuak sehlaw zeitindah asi lai ti ahcun a vanlawng theo hi tihnung cu asi ko lai. Si ahcun uico ralkap nihhin zei vanlawng dah an ngei timi zoh ta usih. Raldohnak vanlawng (aircrafts) hi a tha ngaingai mi ai ngeih lem lo nain Russian ser MiG-29 pa 4 ai ngeihmi belte khi cu tih an vun nunnak asi. A dang a ngeihmi pawl cu 1960 in 1970 kar i rak siammi a chia taktak mi, CAC/PAC JF-17 Thunder (7), Nanchang Q-5 (21), Chengdu J-7 (21) le Shenyang J-6 (1), ti pawl a chia taktak mi le a hlun tuk cangmi lawngte an si.\nCDM in ralkap an tei ti lo sual tikah mino minung 5000 in 10,000 kar cu CNA ah an lut te kho. Cucaah kan ralkap CNA zong nih khin biatak tein raldo an i timh i an area chung ah ralkap tei ve an i timh asi ahcun vanlawng kahnak an ngeih a herh ve. Tulio US siammi liangcung chuanmi FIM-92 Stinger (a tang hmanthlak) khi an i ngeih ve a herh.\nFIM-92 Stinger hi a man ai deng $38,000 i meng 7 huam chung (short-range) a kah khawh i MiG-29 ti lo khi cu Kawl ralkap vanlawng paohpaoh khi cu meng 7 naih in an hun zuam ahcun an kah khawh dih. MiG-29 zong khi mach 2.0 tluk rang in a zuangmi asi i FIM-92 Stinger tu hi cu mach 2.56 tluk rang in a zuangmi asi caah a area chung naih tein cun a kah khawh thiamthiam ve.\nCivil War a chuak lai i CDM mino khi hrian an tlaih deuh viar te lai caah ralkap nihhin vanlawng a hman te lai caah $38000 man te lawng asi nain a tha taktak mi FIM-92 Stinger hi CNA, KNU, KIA le TNLA nih an ngeih cu a herh bak ko.Tlangcung hriamtlai pawl caah ralkap an tihnunnak bik pahnihnak an hriamnam tank le artillery kahnak kong ka vun chim than te lai.\nRechih:US media ngan CNN tialmi kan in hrawm hna, Myanmar Ralkap Nih Daitein Duhlonak Alanghtertu A Thah Cuahmah Ko Hna, Hi Kongah Na Theih A Herhmi Pawl Cu. (CNN) Feb 1 i, ralkap nih nawl an lak hnu in duhlonak langhternak cu ram chung hmunkip ah tuah a si peng ko rih. Thla khat le ca cheu a si ruangmang cang. Gen. MAH nawl peknak hmangin ralkap le palik nih cun daitein duhlonak a langhtertu mipi cu rampi pumpi cuul in an kah hna, tampi an tlaih hna i, an mui hmuh an si thai ti lo. Hngakchia telhchih in a thimi hi 130 lenglo an si cang, tiah UN Human Rights office nih an chim. Cozah lutlai, journalists, activists le mipi an tlaihmi hna hi 2100 lenglo an si cang. Zan ko ah an tlaihmi hna an si. MAH nih Suu Kyi cu a tlaih i, State Admistration Council, timi cozah a dirh colh. Kum khat chung uknak ka lak, tiin thawng a thanh.\n𝐙𝐞𝐢𝐫𝐮𝐚𝐧𝐠𝐚𝐡 𝐝𝐚𝐡 𝐫𝐚𝐥𝐤𝐚𝐩 𝐧𝐢𝐡 𝐧𝐚𝐰𝐥 𝐚 𝐥𝐚𝐤? November 2020 general election ah vote a tomtom an fir i Suu Kyi party NLD buan an coter, tiah sual a puh hna caah nawl a lak hi a si. USDP cu tutan election ah an derthawmtuk i, president si khawh an i ruahchanmi an zanmang a tlam a tlin lo tikah, vote fir a um ko, ti tehte hi 10.5 million cases hrawng in kan langhter khawh, tiin ralkap nih an chim. A ngaingai tiah cun tehte pakhat hmanh an langhter khawhmi a um fawn lo. Vote firnak a um lo, tiin Election Commission nih a ti ve. Tutan election hi Myanmar tuanbia chungah Democracy muisam kengin avoihnihnak election an tuah ceu a si. NLD le Suu Kyi nih kum 5 chung an pen ah cun Reform tuah ding ai fiang caah, tutan nawl an laknak a ruang hi vote ruang nakin, ram chungah ralkap nih nawlngeih an duh peng rih ca tu ah a si deuh” tiin mifimthiam pawl nih an chim.\n𝐌𝐲𝐚𝐧𝐦𝐚𝐫 𝐧𝐢𝐡 𝐳𝐞𝐢𝐫𝐮𝐚𝐧𝐠𝐚𝐡 𝐝𝐚𝐡 𝐝𝐮𝐡𝐥𝐨𝐧𝐚𝐤 𝐚 𝐥𝐚𝐧𝐠𝐡𝐞𝐫? Nai kum linga chung i politic kongah le economic kongah ram chungmi nih democracy a thawtnam an teh ve cang caah, tutan i democracy sungh than lai cu a ruah in an ruah khawh ve ti lo cah, mino thlu lo, thar thlulo in ram pumpi cuul in lam cungah nifatin an cuah nak hi a si. Uknak nawl hi civil kut ah kan ap than tu, tiin mipi nih ralkap pawl an hal hna. Nanmah hi tuanvo a ngeitu nan si. Suu Kyi le a dang civil hruaitu pawl kan chuahpiak u, tiin an duhnak an langhter. Cun kum tampi chung an hmun le an ram ah mahtein i uk khawhnak nawl a halmi tlangcung miphun pawl zong nih ralkap nih an suaimi 2008 Constitution zong hrawh lawlaw dingin le Federal democracy phung dirh cang dingin an duhnak an langhter hna.\nNifatin i duhlonak a langhtertu lakah hin mino tete ko hi a tambik an si zungzal. An nu le an pa, an pi le an pu hna nih an co bal lo mi democracy kha annih mino nih cun a thawtnam an vun teh manh cang caah, cu democracy vun sungh than lai cu a ruat an ruat kho hrim ti lo. Tu lio hrawnghrang cu CDM ah hin a rang le vanzawng in an thuammi sibawi, bank riantuantu, sihni, cawngsaya, engineers le sehzung riantuan tu ko an tam. Mah le rian chuahtaak in duhlonak an langhter. Sibawi, bank, tlanglawng, khuabawi pawl ko hi ralkap nih an ngiar khun cang hna. Truck drivers, customs, bank agents le rili tilawng rian a tuantu hna tlaihkhih an ton tuk cang caah, ramdang in thilri a lutmi vialte zong ai din cang, tiah Frontier Myanmar nih a chim.\n𝐑𝐚𝐥𝐤𝐚𝐩 𝐧𝐢𝐡 𝐳𝐞𝐢𝐭𝐢𝐧𝐝𝐚𝐡 𝐥𝐞𝐡𝐫𝐮𝐥𝐡𝐧𝐚𝐤 𝐚 𝐭𝐮𝐚𝐡? Kan hnung zarh hnihthum chung kha cu ralkap nih biatakthlak in hriam a hman i, lampi kip cu miruak in an khat i thisen hi tidil bangin ai dil dih. Palik le ralkap kahmi kuanfang in i humhaaknak dingah, tiin mino tete nih cun plastic lutchin tete siseh, cun canphio in an tuahmi phaw cu an i hman hna. Daitein duhlonak a tuahtu le lamkam i a dir ko mi hna an cungah ralram lawngah hman tawnmi hriamnaam ngangan cu ralkap nih a hman hnawh hna, tiah Amnesty International nih an chim. Ralram ah kuat dingin hisapmi ralkap pawl cu lampi cungah cun an hman hna. “Tutan i ralkap nih daitein duhlonak a langhtertu hna cung i tuksapur in hriamnaam nganngan a hman mi hi cu minung hawi cung i thatlonak tuahmi vialte lakah a sualhmabik a si lai dah” tiah UN special rapporteur Tom Andrews nih a chim.\nZantim ah internet an phih riangmang i, cu an phih chungah cun inn khat hnu inn khat an luhhnawh hna, mipi cu an inn in an vung rawt hna. An tlaihmi a tamdeuh cu an chungkhar le he zong pehtlaihnak an tuahter duh hna lo. Cu tikah zei an lawh, ti zong theih phaak an si ti hna lo. Nai hrawng i miruak 4 kha zantim i an tlaihmi hna an si. Pahnih le bang cu NLD official minung an si. An 4 ning tein in a nung in an tlaih ko hna nain, ruak in an khirh mi hna lawngte an si, tiah UN officials 2 nih an chim. NLD officials 2 cu thi lakin an hremmi hna an si, tiah chungkhar le activist group nih an chim.\nRalkap nih cun anmah lawng nih an onhmi media long hmanter an duh cang caah, media outlets 5 cu an phihpiak hna, journalists pawl an tlaih hna. US news agency caah duhlonak an langhtermi kong a chim lio ah ralkap nih The Associate Press journalist Thein Zaw cu an tlaih. “Amah le a rian te a tuanmi a si ko caah, hun kan chuahpiak u,” tiin the Press nih ralkap an nawl hna. Thah le nawn cu a khat cang ko nain, mino pawl cu a thongthong in duhlonak an langhter. Journalists pawl zong nih cun nunthaap bakin heh tiah livestream in thil a cangmi an zeih hna, capar an tial peng ko rih. Buaibainak a tuahtu duhlonak langhtertu pawl hi thiamthihtein dawh ka tawlrel ko rih hna cu. Police pawl nih a neem khawh chung neem in an tonghtham ko rih hna. A si khawh chungin fahpeknak um ko dingin nawl ka pek hna, tiin MAH nih Global New Light of Myanmar a ti salam rih. Myanmar Police Force nih hin kan democracy phung ning tein a riante a tuan ko. Nihin tiang i a cawlcanghnak hi ramdang he tahchunh ah cun ai ningtuk lehlam rih” tiin MAH nih a chim.\nS𝐮𝐮 𝐊𝐲𝐢 𝐭𝐚𝐡 𝐳𝐞𝐢𝐝𝐚𝐡 𝐚 𝐥𝐚𝐰𝐡? Suu Kyi hi caan khat te cu international democracy ICON bak ah chiah a rak si. Kum 15 chung ralkap nih a inn ah an erh hnu ah 2010 ah an chuah than i, kum 5 hnu i election ah bua a co mi cu Western cozah pawl zong nih chingchiahtlak teinak ah an chiahpiak bak ve. A tu hi Suu Kyi cu a hmuh (cases) 4 in taza an cuai lio pi a si. Saupi thong a tla than kho, a inn ah saupi erh a tong than kho, tinak a si. (1) Import le export kongah (2) ram chung kokek buainak tawlrelnak kongah (3) midang ning a thih, a lauter khotu capar chuah ruangah (4) telecommunications law a buar ruangah, tiin taza an cuai. Cun, eihmur le rutreu an puh hoi rih. Zung a thut lio ah Suu Kyi nih hin suitlang le $600,000 hrawng eihmuarnak a tuah, tiah ralkap lei biachimtu Brig. Gen. Zaw Min Tun nih a chim. “A tu bantuk i eihmuar an puhmi hi an tawnchommi lawngte a si” tiah Suu Kyi a sihni nih a chim. Tlaih a si hnu cun Pi Suu cu mipi nih an hmu kho ti lo.\nPresident Win Myint zong cu case 4 in taza an cuai ve. NLD officials pawl cu tlaihkhih a tong na, a zam na, ti an si dih. NLD lawmakers hlun pawl an i fawkkhawm than hna i, civil cozah thar an vun dirh – Committee Representing Pyidaungsu Hluttaw (CRPH) tiin min an pek i, mipi aiawhtu cozah a si ko, tiah interntional nih namhnehpiak dingin thazaang a chuah lio pi a si. CPRT i acting leader Mahn Win Khaing Than nih cun ralkap uknak chan donghter hrimhrim dingin tutan cawlcanghnak (revolution) hi kan kalpi hrimhrim lai, tiah biakamnak a tuah.\n𝐔𝐍 𝐧𝐢𝐡 𝐳𝐞𝐢𝐝𝐚𝐡 𝐚 𝐭𝐮𝐚𝐡 𝐜𝐮𝐚𝐡𝐦𝐚𝐡? Ralkap kahdohnak kut chungin Myanmar mipi pawl humzual le tanpi dingah duhlonak langhtertu, acitivists le mipi hih heh tiah international community cu an nawl hna. Vawleicung ram tampi hi ralkap nawllak mi cu sual an phawt i, US le UK nih cun ralkap luban pawl cungah phihkharnak an tuah. EU cu zong nih a tuah ve i, ralkap le ai pehtlaimi riantuannak paohpaoh phihkhar an i tim. Kan hnung zarh ah khan UN Security Council i member 15 nih awkhat tein ralkap nawllakmi sual an phawtnak kong an langhter i, mipi cung fahnak na tuahmi ngol cang, tiin an duhnak an langhter. Tutan thil a cangmi hi ralkap nawllaknak (coup) tiin min bunh piak lo ah a tha lai,” tiin China, Russia le Vietnam nih an chim.\nAsinain, cu biafang hmanpiak ko ah cun ralkap cung i nehhnu dantatnak tuah duh a si tikah, lam a phihtu thil a si te ding khi a si, tiah UN diplomats nih CNN ah an chim. China nih hin cun ralkap nawllaknak hi sual a phaw sitsai lo nain, UN Security Council members pawl aw khat tein bia kan chim hi a biapimi a si. Hi Council nih bia kan chimmi hi Myanmar buainak a daihnak dingah santlai a si lai, tiah ruahchannak ka ngei” tiin UN Ambassador Zhang Jun nih a chim. Yangon ah a ummi China ngeihmi sehzung tutan i khangh a ton hnu le bang cun China a aw a vun hrang ngai cang. “Buaibainak vialte donghter cang, thatlonak a tuahtu pawl hi chimhring hna.\nCun, Myanmar ah a ummi China company le kan minunng pawl an himnak dingah phung ningtein riantuan,” tiin Myanmar ah a ummi Chinese Embassy nih an ram nih a duhnak a langhter. Biaka lawng in ‘sual kan phawt’ hei ti tuktak vial lawng cu Myanmar mipi nih an i lungsi ti lo caah, hi nak in hmual a ngei deuhmi tuahsernak he cawlcang dingin an duhnak an langhter. UN Security Council nih kan mipi an i ruahchan ningin bia an chim lo” tiin Myanmar Ambassador to UN Kyaw Moe Tun nih CNN ah a chim. Duhlonak a langhtertu pawl nih ‘R2P’ timi catlang an i tlaih lulh hna. Vawlei cungah genocide, war crimes, miphun ningin thahnak, minung hawi thahnawnak, hei ti bantuk minung a bubu in thahnawnnak hi international community nih zeitik hmanh ah a zohsawh ti lai lo, tiin a langhtertu hi R2P phu hi an si.


Vanlong Chung I Riantuan Mi & Philippines Miss A Thih Zan I Thil Sining Cu CCTV In An Langh Ter (+Video ) – Onlinenungak\nVanlong chungi riantuan mi le Philippines Miss rak ngahtu nungak kum 23 mi Christine Angelica Dacera cu kumthar dong dingin pa 11 he hotel chungah party an nei. Makati, Manila i City Garden Hotel ah party an nei i zingleiah pathtub chungah taklawng in a hawipa Rommel Galida nih a hmuh.\nSiizung ah tlanpi hngal a si nan siizung an thleng ahcun a thi zo ti a si, a serh ihsin thihnai a suak ih mipa cii khal an hmuh ruangah pawngsual in a thi a si ding an ti. Pa 11 lakah 3 cu a theih cia mi minung an si, midang cu a theihmi an si loh nain a hawl le i an hawi le chin an si. A hawi le pa 3 cu palik pawl nih biahal ding in an hruai hna i, a hawipa Gregorio Angelo Rafael nih an tleihhrem lo nak kong a chim.\nA hawi le papawl cu tuai (gay) lawngte an si i an tleihhrem lo nak kong a chim, asinain CCTV zohtik ahcun an i nuam bak timi cu theihkhawh si. Hotel room 2 an hlan i Christine Angelica Dacera cu an zawnh cuahmah lio hmuhkhawh a si cun minung pakhat he an i hnamh cuahmah lio zong hmuh khawh si.\nBia an hal nak ah sivai thalo cu an tawng loh nain, zu an ding ti mi cu a chim. Room chungah zeu an tuah ti cu theih a si loh nain sautuk an um. A lawyer nih CCTV cu a tling lo tuk i tette dang a hawl cuahmah lio a si.\nChristine i chungkhar pawl zong nih biahman theihkhawh ding in an i zuam cuahmah lio a si. Comment-tu ṭhenkhat nih cun amah zong nih nuam a ti tuk ko khah. an tleihrem mi cu a si lai loh. siivai ṭha lo le zu a din cawh ruang ah a thi le si lai tiah an chim.


Russia pa nih a banthol chung ah oil a ronh caah, a ngan tuk i, UK kalnak ding phaisa a hal: - Huapzau\nRussia pa nih a banthol chung ah oil a ronh caah, a ngan tuk i, UK kalnak ding phaisa a hal:\nKirill Tereshin kum 22 asimi nih cun a banthol ngan pi cu a langhter i, aa uah ngai ve, social media lei zong ah a thang ngai. Nain, a pumrua dang tu cu a der ngai i, a sawng, atu cu lungdawng in caan a hmang cang.\nMah Russia Popreye Kirill Tereshin nih hin a banthol ngan pi cu a neng pah cang, a um a nuam kho ter ti lo. A ruang bik cu a banthol chung ah hin oil a ronh (inject) caah a si. Oil a hman mi synthol oi asi.\nKirill caah cun vanchiatnak ngan pi asi, mah oil a ronh (inject) ruang ah hin a pumrua dang ah side effect a um. Kirill hi doctor zong nih ralrin a rak pek cang, mah a banthol ngan pi i, tan a hau lai tiah a rak chim. Synth oil a taksa chung i a um mi nih khan tisa (cells) cheu khat cu a thih ter khawh tiah a chim.\nA banthol ngan pi le hnahnawk ngai cu Kirill nih cun tlauter a duh ngai i, treatment lak ding in UK lei i kal cu a duh ngai ve.\n“Tutan ah hin kan banthol dirhmun cu a ttha lo ngai, a sen i, doctor ka hmuh khawhnak ding ah tangka ka hal hna, tangka hi £37,760 hrawng a herh lai”\n“UK lei i kal cu ka duh ngai, nain, a biapi bikmi cu treatment kan tuahmi a tlamtling khawh hi asi” tiah Kirill nih cun a chim.\nPosted in Lai Holh\n2019/20 season summer transfer window an hawn atangin thla khat vel a ni tawh a, mahse, UEFA Champions League champion lai Liverpool chuan player khat chauh an la lut a ni. SL chuan players 5 Liverpool in an lak tum […]


Tuan Peng Thang nih Tlang Cung Cawnpiaknak a Chimmi hi nih a Chuak kho tak tak – Salai Kawltu\nTuan Peng Thang nih Tlang Cung Cawnpiaknak a Chimmi hi nih a Chuak kho tak tak\nJune 10, 2019 salaikawltu Motivation\nDr.Tuan Peng Thang nih Tlang Cung Cawnpiaknak a Chimmi cu a tanglei bik ah a um lai:\nHi capar zong hi a tialmi a si i van rel ta.\nCungzingnu nih Laimi caah pekmi ram tha, ram sung, ramdawh le ram nuam asi nain a chung ummi hna le ramleng ummi lai miphun hna nunning le lungput zoh ah lung a dongh deng caan a tlawm lo. Pathian nih Lairam dawttertu ding le hlunhlaitertu ding ah a kan pekmi saram, zuu le va hna nih an kan ttih i thing le mau cung ah dimhdorhnak lungthin kan ngei lo.\nTichung ah a tlongmi ngaleng hna cu siai thalo in kan thah hna i kanmah nih ka ei duhlomi cu chawva in mi kan cawk ter hna. Kanmah nih kan tuan huam lomi rian a kan tuanpiaktu hna cu upat lo in nihsawhnak mit in kan zoh hna i miphun dang huatnak le vuak duhnak lungthin tiang kan ngei. Kanmah nih luatnak duh ah hehtiah kan au nain kan pawngkam ummi nih kanmah sinin luatnak an hmu ve lo. Thinphang in kan chiah ko hna hi teh.\nMino hna nunning zoh ah: Kan mino hna nun hi vun zoh hnik uu, kan Lairam le khrihfabu hi an kut ah chiah ngam teh a si te hnga maw? kan fale anmah cungah chungkhar nih ruahchannak kan chiahmi hna nih ih caan hngal lo thawh caan hnga lo “Papalak”bang zantim le khuamang tiang “Game celh le Online” i um. Zinglei suimilam 10 i vun thawh ah thinhun i a zeidang thiam lo “It’s my life”. An thiammi holh hi holh hi “My Wright” ti cu si hoi kaw, an duh paoh an ei i an ding.\nRitsi tiang in an tawng cang hna, mahnak upa deuh ttihzahnak an lungthin ah a sem ti lo. Vawlei ah kan Pathian a simi hringtu nule pa ttihzah cu chim lo sinum le sal bantuk in a tuahmi kan tlawm ti lo. Mah runinn cu Hotel bantuk ah ruatin duh poah in it, duh poah in um hnu ah eiduhmi poah i caknak ah a ruatmi kan karh chinchin. Or le dang no ding tawk in ca an cawng i cawnmi zeihmanh thiam ttung lo ah siangruninn ah an cawn lomi thiltu tampi an va thiam chih.\nLaimi nunzia ah a dawhbikmi chiatni tthatni, zan khuadei caan ah suimilam 1:00pm pin zankhuadei ka chei lo ka ngandamnak nih a celh lo ti riangmang i lawi colh, inn ah Fb le Games celh vial ah khuadeideng tiang celh khawh ko ttung. Vun chimh le cawnpiak men ah ka theih zah nan thei lai lo cawnpiak ka hau lo a timi tamtuk kan i zuat cang hna hi teh. Mino nun lawnghlah, Upa teh zeihlei.\nUpa hna lakah: Cozah riantuan teh tuanman nakin tamdeuh chawva hmuh aa timmi, company ngei le riantuantu teh? Minthat nakin chawva aa thim hmasami, midang lahkhah le an thancho kong ah a buai huam ngaimi kan tlawm loh hih.\nPiangthar aa timi hna kan nunah khrih kong ah buai loin vawlei thil lawngah a buaimi, biaknak lei hruaitu cheukhat le ka politicians hna nih ram le khrihfabu dawtnak cu phaw ah i hruk in mah pawppi ca le mah minthatnak ca le chungkhar ca lawngah a tuanmi hlawhtlinnak le Pathian thluachuahnak zong rawhralnak ah a hmangmi miphun le ram cu Lairam a si ko ttung ahcun Semnak lairam cu kan zamtak in kan pemtak ne lai maw?\nZamtak nemmaam hlah: Eihmurnak atambiknak si an ti maw cu? Eihmur duhlomi tampi kan um ko rih. Tlangval lakah mifel le mi raltha miphun hawi bomhnak le Lairam caah an caantha vialte pek ngamhmi an tampi rih ko. Nungak thianghlim anuami chungkhar ser lo nak cun, va ka ngei lai lo atimi Vanlawng phurh khim saang le zawl ah an tampi ko rih. Biatak le Lairam le Lai miphun caah cun nunnak pek tiang a ngamhmi ticawklo kan um ko rih.\nTihhlah, ramle miphun dawtu na thin phang hlah; Lairam le lai miphun hi chanh tlak le remhthan khawh a si ko rih. Hmailei ah na ke vun kar dinfelnak le biatak Pathian pekmi kan pahrang cio hmang in Pathian nih kan kut ah a kan pekmi kan “Lairam le miphun” kan sersiam lai i kan remh than hna lai.\n“Tho u sih law sa u sih” JDr.Tuan Peng Thang\nDr.Tuan Peng Thang nih Tlang Cung Cawnpiaknak a Chimmi cu a tanglei ah a um lai:\n‘Thla a cam lo i, Baibal a reel lo i You Tube i mi chim cia lawng aa rinhmi cu ngaihchia nan va si dah, lungawttawm in nan um peng lai’ tiah tlangcung cawnpiaknak bantuk in a chim.\nCredit: Tuan Peng Thang\nPrevious Post:Mirang Cawnpiaktu minthang Hakha College ah Cawnpiaktu Rian a Tuan Lai\nNext Post:Connor nih Justin le Tom Cruise a iphomh ding i a Tukforh ning hi a Luan tak tak


A pawi kho tuk e Ukranine mah tluk rambuailio ah hngakchia fiar hna an rak hmang mi hi cu poi kho tuk e – Chintanbo\nA pawi kho tuk e Ukranine mah tluk rambuailio ah hngakchia fiar hna an rak hmang mi hi cu poi kho tuk e\nMarch 18, 2022 admin WORLD NEWS 0\nUkraine ngakchia pahnih a firtu China rammi pahnih cu Ukraine ram vengtu (Border Guard Service) pawl nih March 14 ah an tlaih hna kong Border Guard Service nihcun thawngah an chim. An tlaihnak hna hmun hi Romania he an i ram riawknak ah a si i Chinese khualtlawng mi pahnih sin in Ukraine ngakchia pahnih an hmuh hna.\nHi ngakchia pahnih fir a si kong ah nawlngeitu lei nih cun zei bantuk phung chuahnak hmamh an ngei rih lo. Chinese Khualtlawng pahnih zong naute an lakmi kong ah zeihmamh i kham nak ding an ngei lo, tiah theih a si. Chinese khualtlawng pahnih hi Russia in Ukraine an tuk hlanah Ukrsine ram ah khualtlawng visa in a lut cangmi an si, tiah Ukraine’s Border Guard Service nih cun an chim.\nKum 2022 Ah Ngeih Dingmi Lungput Kong Rak Rel Ve: Na mit in na hmuh ii na ton lomi cu na Kaa in va chim hlah. Aruang cu bia felfai lo a si kho. Na theihmi bia kha a hman bakmi a si tiah nangmah nih na hmuhton mi lawng kha chim. Na theih lomi bia cu “ka thei lo” ti kha tih hlah. Ka thei loh ti ko! A thei bantuk in naa umter a si ahcun nangmah lehlam na thil a rit menmen. Mi nih lung in an in cheh ahcun va chep ve duh hna hlah. An in chehnak lung tu kha na dirhmun a feh nakding lungphun ah cangter.\nNangmah le nangmah “ka palh” ii ti lengmang. Zeicahtiah ka palh ti kan ii theih hi “mi hman, miding” kan s ihram aa thoknak a si. Na thinlung chungah mi huatmi tamtuk ii chiah hlah. Cu nak cha cun kha lio caan ahkhan vawleicung ah keimah lawng hi ka um, tiah ruat law mi zeihmanh huat ding an ngei hna lai lo. Nangmah le nangmah naa huat a si le na palh tinak a si.\nMah le mah ii boachannak ngeihtluk in a tha mi a um lo. Asinain mah lungput nihcun that lo nak le porhlawtnak hmun ah in phak pi hlah she. Tangdor zong hi a tha ko nain, ralchiat tuk nak ah hmang fawn hlah. ‘Hohmanh ka care lo’ ti hmang hlah. Midang na care lonak kha nangmah le nangmah mual naa phohnak zong a si kho.\nThil tha tampi tuah hi a sual loh. Asinain a rak kirthan lai tiah ruahchannak he mi va bawm hlah. Mah cu naa bochan a si ahcun a rak kirthan lo sual a si ahcun na thin hunnak mei na alh ter menmen lai.\nHakha, Thantlang, Mindat le Kanpetlet Peng Ah Tanghra Phi Ding An Um lo!


KEDEN HNAWT DIRHMUN IN PRESIDENT AH – BEECHŸ THANG\nJanuary 6, 2017 November 8, 2017 Beechy Ram Tin Thang\nKEDEN HNAWT DIRHMUN IN PRESIDENT AH\nOctober 27, 1945 ah Brazil ram Pernambuco state chung khua fate pakhat ah Leithuang chungkhar in mipa pakhat an hrin. Cu ngakchia pa kumli a si ah a nu le a pa an si a fah tuk caah rawl zong ṭhaṭhi in ei awk a ngei lo.\nMepe zing fatin a zuar ton. Hnipuan zong a ngei lo ti awk a si. Cu ngakchia pa te cu sianginn kai a zat tikah a hawile pahnih he mi keden an thianh ton. Mi keden tianh awk a um lo ahcun pawṭam in a vak tawn. Kum 12 a si lioah a hawile pahnih he mirum pa keden hnawh piak dingah an kal. Ngakchia pathum nih Keden hnawh an duh ning, phaisa an ngeih lo ning le an rawl a tam ning mirum pa nih an mit in a theih dih hna.\nMirum pa nih phaisa fanghnih a chuah i, a ho dah ka keden a hnawt lai, phaisa fanghnih kan pek hna lai a ti hna. Cu lio keden voikhat hnawt ah pia 20 a si. Fanghnih kan pek hna lai a ti tikah vanlei in a tla mi bantuk ah an ruah. An pathum in Keden hnawh an duh dih. Pakhat pa nih zingin rawl ka ei ti lo. Phaisa ka ngeih lo ahcun ka pawṭam in ka thi ko lai a ti. A dang pakhat nih inn ah ei awk kan ngeih lo hi nithum a si cang. Ka nu a dam lo nithum chung rawl loin ka um cang. Tuzan rawl ka chuah pi lo ahcun inn ah tuk le velh ka huah lai tiah a dang pakhat nih a ti ve. Kum 12 ngakchia pa cu nihcun mirum pa kut ah phaisa fanghnih a zoh i, hi phaisa fanghnih hi ka kut phan sehlaw ka hawile pahnih hi fakhat veve ka pek hna lai a ti.\nNgakchia pa bia nih mirum pa khuaruahhar in a tuah. Hi hna pahnih hi ka hawi ṭhabik an si. An rawl a ṭam hi nikhat chung a si cang. Kei cu chunah mepe tlawmpal ka ei ko. Keden hnawhnak caah thazang ka ngei ko. Mirum pa na keden hi keimah nih ka hnawt ko lai tiah a bia a peh. Ngakchia pa a bia nih mirum pa a thin a khen tuk. Ther lengmang in a tuah. Cun keden cu a hnawt i, fanghnih cu a hawi le fangkhat veve a pek hna. Nitlawm pal a rauh ah mirum pa nih ngakchia pawl cu a kawl ṭhan. Sianginn kai lo caan paoh a dawr ah rian a ṭuan ter. Zanriah a dangh tawn. Thlahlawh a tlawm nain keden thianh nakin tam deuh a hmuh. Keimah nakin a si a fak deuhmi ka bawmh hna ruangah covo ka hmuh hi a si ti zong fiang tein a theih.\nCu hnu cun a mahnak a si a fak deuhmi poh ka bawmh hna lai timi biachahnak a tuah bantuk in a bawmh zong a bawmh hna. Sianginn kai a dih in cu ka ahcun rian a ṭuan. Rianṭuantu hna covo ah a cawlcang tawn. Kum 21 a si ah Labour party bu ah a lut. Kum 45 ah si ah Labour party a dirh. 2002 October thla ah kan ram chung a rawl a ṭammi paoh nikhat rawl voithum kan ei ter hna lai tiah a au pi i, thimnak ah a lut ve.\nMipi nih an zumh i, a voi 35nak president a chuak. Cucu a ho si loin Brazil tuanbia ah Keden hnawt dirhmun in president a chuak mi sifak pa a si. 2006 ah a voihnihnak president a chuak ṭhan. Kum 8 chung president a ṭuannak ah a bia bantuk in a ṭuan chuah. A ram chung minung 93% le ngakchia 83% hna cu nikhat ah voithum rawl a ei ter hna. Amah kuttang ah Brazil ram cu hram a ṭam/ei mi dainusaw dirhmun in America Chaindeih dirhmun a phak ter.\nChawlet rampi ah a thlen. Cu pa cu 2010 ah a rian a chiahtu pa Brazil president hlun Luiz Inacio Lula Da Silva a si. Zeitik hmanh ah nan hnu lei i thawn hlah uh, midang zong kaltak hna hlah uh a ti. Midang na bawmh hna chung paoh cu phannak na ngei lai lo a ti rih.\nPrevious Theological Responses to Demonetisation\nNext Genesis 1-2, Ecological Perspective


Hakha lei a Kaimi SAC Ralkap pawl Kalay le Gangaw Mipi nih Kahdohnak – THE CHIN JOURNAL\nChin, Myanmar Coup\nHakha lei a Kaimi SAC Ralkap pawl Kalay le Gangaw Mipi nih Kahdohnak\nMay 4, 2021 May 4, 2021 | The Chin Journal | Hakha, Chin State\nMay 3 le 4 ah Kalay lei in Hakha lei ah an rak pok tiah an zumhmi SAC ralkap pawl cu Kalay peng chung ah le Gangaw peng chung ah mipi nih lampi ah an kah hna, tiah thawng kan theih.\nKalaymyo Peng Kahdohnak\nMay 3, zaanlei sml. 5:00 hrawng ah Kalaymyo he meng 33 aa hlatnak Saetaw khua pawng i Nyaungchaung donhlei ah zawn ah mipi nih Hakha lei rat a timmi SAC ralkap pawl an kah hna.\nKahdohnak ah aa telmi minung pakhat nih, “Motor 11 in an si. Hakha lei ah an kal i Gangaw lei nih lampi ah an rak kah hna. Cucaah, Kalay lei ah an rak kir tthan i Ngyaungchaung hlei ah Kalay mipi runvengtu bu (KRDA) nih kan kah ve hna,” tiah Irrawaddy thawngzamhnak ah a chim.\nNgyaungchawng kahdohnak hi suimilam pathum chung hrawng a rau. Zaan sml. 8:00 hrawng SAC ralkap pawl cu Kalay lei ah an vung kir.\nSAC lei nih ralkap a thimi pahnih an um bang in KRDA lei in minung pakhat a thih le a nun theih loin a tlau, tiah KRDA nih an chim.\nGangaw-Hakha-Kalay Lamton Bomb Puahnak\nMarch 4 chun ah Kalay in Hakha lei ah kai an tim tiah an zumhmi SAC ralkap motor 8 cu Gangaw peng chung Hakha-Gangaw-Kalay lei kalnak lamthum aa tonnak hmun ah bomb puah hnawh an tong, tiah Myanmar Now nih a ttial.\nGangaw khuami pakhat nih, “Kalay lei in a rak rami SAC ralkap motor 8 bomb in an puah hnawh. Gangaw peng chung i Hakha le Kalay lei kalnak lamtthen ah khan a si. Ralkap a thimi zong an um tiah an ti,” tiah a chim.\n“Mah SAC ralkap motor pawl hi Hakha lei ah kal a timmi an si tiah kan zumh. Atu cu Gangaw khuachung ah an rak lut,” tiah a chim chap.\nGangaw peng le Chin ramri ah a ummi Gangaw peng chung i Htilin khua kahdohnak hi a fak ngaingai.\nMay 3 zinglei sml. 7:00 ah Htilin khuachung i peng fimcawnnak zung ah bomb a puak i, sml. 8:00 thawk in Htilin he meng 3 a hlatnak Htanpyinkung khuate pawng ah SAC ralkap le Htilin mipi kahdohnak a chuak.\nKahdohnak hi zinglei sml. 8:00 in sml. 10:00 tiang a rau. Mipi lei in kum 50 le kum 40 a simi pa pahnih an nunnak a liam i, SAC ralkap lei nih minung 4 an thi.\nKahdohnak a chuah hnu ah Htanpyinkung khuate ah SAC ralkap 40 hrawng a thar in an rak chap hna i, pehzul in kahdohnak a um kho tiah mipi lei nih Myanmar Now sin ah an chim.\nCherhchan: Myanmar Now, Irrawaddy


Police 40 Bak An Chuak Ve Cang. Uar An Um Kho Tak Tak Si! – Kawltu Team\nPolice 40 Bak An Chuak Ve Cang. Uar An Um Kho Tak Tak Si!\nNithum chung khuaruah har le bia tak tein sandahpiahnak ngaih hnu ah, a ni thumnak ni ah Palek 40 zong nih mi pi sinah i fonh in Ralkap Uknak duhlonak an langhter cang.\nKayah State, Loikaw ah Kayah Ramkulh Palek 40 hna cu an Uniform bak he chuak in Ralkap uknak duh lo nak langhter nak ah Mipi sinah sandahpiah an i thawh ve. Uar an um kho tak tak si. Ralkap nih hi bantuk in Sandahpiah ah i thawh ve hi a voi khat nak bak a si.\nMipi kan au nak a thang chin leng mang. A lak a si hrim hrim lai lo. Chiatnak mipi cung ah a phak tluk in thatnak zong a phan thluah mah ve ko lai. Lung dong loin lungrual tein kan doh ti ahcun teinak kan hmuh ko lai. Kayah Palek pawl uar an um tuk! Mipi zong thazaang thar an kan pek.\nRelchap:-Biden Le Modi Nih Myanmar Thil Sining Kong An Ceih Tti Cang!\n← Biden Le Modi Nih Myanmar Thil Sining Kong An Ceih Tti Cang!\n“Ralkap Kan Dir Pi” A Ti Mi Pawl Hi An I Bia Tak Hnga Maw? →


Paa | Radio Veritas Asia\nKum fatin khuacaan hoih in a chuakmi Paa(Mushroom) hi ei kan mang ttheu tawn. A thawt zong a thaw i zuar zongah aman a ttha ngai. Paa hi vawlei cungah phun (1000) a um ti a si. A cheu Paa ah hin sivai ttha lo aa tel caah ei sual ah cun harnak an tong i thih tiang a phan mi zong an um. 2016 kum lioah khan Kachin ramah sivai ngeimi Paa eisual ruangah sizung a kaimi chungin 35% an rak thi bal.\n2001 kum Kanpetlet ka um lio ah Mindat i innchungkhar pakhat hna cu Paa eisual ruangah chungkhar pa 7 lakah pa 5 an rak thi bal. kanmah chungkhar hrimhrim nih 2004 kum ah Paa kan rak eisual ve i kan chungkhar minung pa 5 bak, kan lung a mit, kan rak luak bal. Sayamah Sui Zing nih a rak kan thlop i kan dam tthan.\nZeitin dah Sivai a ngeimi Paa a sit i kan hngalh khawh lai\nRaan ttha ngaiin a rangmi Pa, Coffee muici in a chuakmi paa phun pawl, a senmi, Sen-eu deuh in a chuakmi paa a simi paoh, kut in hmaan tikah a hang sen a chuak, naam in kan riam/ten tikah nam chungah muici pakhatkhat aa nehmi (Tc: muici a dum tbk..) cu Sivai ngeimi paachia an si. Paa kha cite in kan nawn tikah a nak mi phun in muici pakhatkhat a chuak lai. Asilo le cite hangah ciah tikah a hang a nakmi/ muici a chiami phun khatkhat a chuak lai. Paa i a kung kha kutin hmaan tikah a dip (aphut) lai.\nA tthami Paa cu a hrual phun in, a ril deuh in a um awk a si. Paa a par le a kung pawl ahkhin aa thuatmi le a tuamtu a um lai. A kunghram le a par zongah a um kho.\nSivai a ngeimi Paa eisual tikah a langh ning\nLuak a chuak, an luak, thlan a chuak, an paw a fak, an si a vaan, mah hngal loin an um, Lu a fak ti bantukin phunhnih thum i cawh in intuar le thittum in thihnak tiang tonkhawh a si.\nPaa chungah sivai a tam/tlawm tuak khawh asilo. A mui zohnak zongin hngalh khawh asilo. Chumh chuannak le thil phun dangdang cawhpawlhnak in sivai thianhkhawh phun asilo.\nPaa kan ei tikah a cunglei bantukin a langh ahcun a lenglei sii-inn/khan ah thlop loin sii-inn phanh khawhtu i zuam ding a si. Caan sautuk a rauh ahcun pum chungah Cell tampi a hrawh i thih a fawi. Cucaah khuacaan hoih in a chuakmi Paa hna chungin sivai aa telmi kan ei sualnak hnga lo i ralring cio hna u sih.\nBiakilh; 26 July 2018, The Hakha Post chung i H. Vun Tin Kup (H.A) ttialmi rinhchanh in ttial tthan mi a si.\nTi A Har Ni Harnak ( Piahtana)


China nih an bohchan bik top Nuclear Scientists chung ah mi pakhat athi, China nih poi an ti ngai ko hih! – Kawltu Team\nSouth China Morning Post nih atial ning ah China Nuclear Top Scientist chung ah aitel mi Mr Zhang Zhijian, vice-president of Harbin Engineering University cu a umnak inn cungin atla-I, palik hna nih zing 9:30am June 17, 2021 thi in an char tiah ati.\nZhang Zhijian nih hin top honours tampi National Award for Excellence in Innovation an ngah, Harbin Engineering University ah vice-president atuan lio asi, Chinese social media platform Weibo nih palik hna nih Heilongjiang, China’s northernmost province, ah thil cang mi hi homicide case ah ruah asi tiah ati.\nZhang Zhijian hi pa ropi ngai mi asi, college of nuclear science and technology ah professor siin, Chinese Nuclear Society ah vice-president tuan lio zong asi, University Communist Party committee ah member asi fawn tiah anti.\n2019 ah khan Qian Sanqiang Technology Award- ‘father of China’s nuclear programme,’ sinak China National Nuclear Corporation hna nih research le nuclear power contribution ah atuan mi atha tuk ruang ah award pek asi, 2020 May khan CCCP ten National Award for Excellence in Innovation, an pek than mi asi.\nChina acoyah caah mah tluk mithiam le an ram caah mi pawimawh ngaingai asi mi, Scientist Zhang Zhijian ruah lopi in athi mi cu, an president Xi-jing ping nih poi an ti ngai ngai tiah Morning post nih atial, cun an ram caah sungnak asi tiin atuar pi nak bia he athlah ta khi asi.\nCre : Asian News\n← ZRA ralkap hna nih Tidim khua chung ah PDF camp an hrawh piak than hawi apoi ngai,\nUN tang ah Organization hna nih Myanmar Min Aung Hlaing Ralkap uknak cu, acoyah bantuk in apawm piak kho rih lo, →